
转讜住驻讜转





	讜诪诪讝专讬诐. 驻讬' 专讜讞 爪驻讜谞讬转 砖讻讜转诇 砖诇讛 诪讜砖诇讱 讻诇讜诪专 砖讗讬谞讛 诪住讜讘讘转 诇专讘讬 讗诇讬注讝专: 讜讻转讬讘 爪驻讜谉 讜讬诪讬谉 讜讻讜'. 讚讜讬讙讝讜专 注诇 讬诪讬谉 讗讬讻讗 诇诪讬诪专 讚讘讬诪讬谉 讜砖诪讗诇 砖诇 讗讚诐 诪讬讬专讬 (讛讙''讛. 讜注讜讚 谞专讗讛 砖诪讗 诪拽专讗 拽诪讗 讗讬谉 诇讛讜讻讬讞 砖讘讚专讜诐 讬诪讬谉 讜诇讗 谞讗诪专 . 讗讬驻讻讗. 注''讻 讛讙''讛): 转谞讗 讘讬谉 砖讛讘讜专 诇诪注诇讛 讜讗讬诇谉 诇诪讟讛 讻讜'. 讗讬爪讟专讬讱 诇讗讬转讜讬讬 讛讱 讗注''讙 讚讘诪转谞讬' 谞诪讬 转谞谉 讘讬谉 诪诇诪注诇谉 讘讬谉 诪诇诪讟谉 诪''诪 讚讗讬 诪诪转谞讬' 讛讜讛 讗诪讬谞讗 讚讗讞专讜讘 讜砖拽诪讛 拽讗讬 讚注诇讛 拽讗讬 拽诪''诇 讘专讬讬转讗 讘讻诇 讗讬诇谉 (讛讙讛''讛. 讜诇住驻专讬诐 讚诇讗 讙专住讬谞谉 讘诪转谞讬' 讘讬谉 诪诇诪讟谉 讗转讬 砖驻讬专 讚讗讬 诪诪转谞讬' 讛讜讛 讗诪讬谞讗 讘讬谉 诪诇诪注诇谉 讗讗讬诇谉 拽讗讬 讜诇讗 讗讘讜专 诪砖讜诐 讚诇讗 转拽砖讬 讗诇讗 讘讜专 诪诇诪注诇讛 讜讗讬诇谉 诪诇诪讟讛 讗诪讗讬 讻讚驻专讬讱 讗讘专讬讬转讗. 注讚 讻讗谉 讛讙讛''讛): 注谞讬 讜讛注砖讬专 讛讜讛. 专讘讜转讗 谞拽讟 砖讛讬讛 注谞讬 讜诇讗 讗讬讘注讬 诇讗住讜拽讬 讗讚注转讬讬讛讜 砖讬讘谞讛 讛讗驻讚谞讗 讗驻讬' 讛讻讬 讛讜讝拽拽讜 诇讛专讞讬拽 诪砖讜诐 讚讛讜讜 讙讬专讬 讚讬讚讛讜 讗祝 注诇 讙讘 讚住诪讱 讘讛讬转专 讗讬谉 爪专讬讱 诇讛专讞讬拽 讗驻讬' 讘讙讬专讬 讚讬诇讬讛 讻讚转谞讬讗 (诇注讬诇 讚祝 讻:) 讗诐 讛讬讛 专驻转 讘拽专 拽讜讚诪转 诇讗讜爪专 诪讜转专 讜讛''讛 讞谞讜转 砖诇 谞讞转讜诪讬诐 讜爪讘注讬谉 讜讗讬谉 讞讬诇讜拽 讘讬谉 讚讬专讛 诇砖讗专 诇驻讬 讛诪住拽谞讗 讗讜诪专 专''转 讚讛讻讗 讛讬讬谞讜 讟注诪讗 诪砖讜诐 讚诇讗 拽讘讬注讗 转砖诪讬砖讬讬讛讜 讻诇 讻讱 讻讬 讛谞讱 讚诇注讬诇 (讛讙''讛. 讜注讜讚 讚讛讻讗 诪砖讜诐 讚讘讗讬住讜专 住诪讱 讚讻诇 诪专讗 讚诪讞讬 诪专驻讬 诇讗专注讗. 注''讻 讛讙''讛):





专讘讬谞讜 讙专砖讜诐

注讜诇诐 诇讗讻住讚专讛 讛讜讗 讚讜诪讛. 诪讛 讗讻住讚专讛 讝讜 砖讬砖 诇讛 讙' 讚驻谞讜转 讜诇讗 讬讜转专 讜诪住讜讻讻转 讻讱 讛注讜诇诐:



讜专讜讞 爪驻讜谞讬转. 讗讬谉 诇讛 讚讜驻谉 讜讗讬谞讛 诪住讜讻讻转:



讜讻砖讞诪讛 诪讙注转. 砖讛诇讻讛 讻诇 讛讬讜诐 讜注讻砖讬讜 讻砖诪讙注转 讘诇讬诇讛 讘拽专谉 诪注专讘讬转 爪驻讜谞讬转 谞讻驻驻转 讘讗讜转讜 专讜讞 爪驻讜谞讬 砖讗讬谞讜 诪住讜讻讱 讜注讜诇讛 诇诪注诇讛 诪专拽讬注:



讜专' 讬讛讜砖注 讗讜诪专 注讜诇诐 讚讜诪讛 诇拽讜讘讛. 讻讗讛诇 讛讜讗 讚讜诪讛. 诪讛 讗讛诇 讝讛 诪住讜讻讻转 诇讻诇 讚驻谞讜转讬讛 讗祝 注讜诇诐 诪讻诇 讜讻诇 诪住讜讻讱 讜讻砖讞诪讛 讝讜专讞转 讘讬讜诐 讗专讜讱 讝讜专讞转 讘专讜讞 爪驻讜谞讬转 诪讝专讞讬转 讜讛讜诇讻转 讘诪讝专讞 讚专讜诐 注讚 砖诪讙注转 诇拽专谉 诪注专讘讬转 爪驻讜谞讬转 住诪讜讱 诇讞砖讬讻讛 诇拽专谉 爪驻讜谞讬 谞讻谞住转 讘讞诇讜谉 讗' 讘诇讬诇讛 讜诪拽驻转 讜讞讜讝专转 讗讞讜专讬 讻讬驻讛 砖诇 注讜诇诐 讜住讜讘讘 专讜讞 爪驻讜谞讬转 讻诇 讛诇讬诇讛 砖谞讗诪专 讛讜诇讱 讗诇 讚专讜诐 讘讬讜诐 讘讬谉 讘讬诪讜转 讛讞诪讛 讘讬谉 讘讬诪讜转 讛讙砖诪讬诐. 讜讻谉 讛讻讬 谞诪讬 讜住讜讘讘 讗诇 爪驻讜谉 讘诇讬诇讛 讘讬谉 讘讬诪讜转 讛讞诪讛 讘讬谉 讘讬诪讜转 讛讙砖诪讬诐:



住讜讘讘 住讜讘讘 讛讜诇讱 讗诇讜 驻谞讬 诪讝专讞 讜诪注专讘. 砖驻注诪讬诐 诪住讘讘转谉 讘讬讜诐 拽爪专 砖砖讜拽注转 讛讞诪讛 讘拽专谉 诪讝专讞讬转 讚专讜诪讬转 讜讛讜诇讱 讻诇 讛讬讜诐 注诇 驻谞讬 讚专讜诐 讜诇讗 讬讜转专 讜讘诇讬诇讛 谞讻谞住转 讘拽专谉 讚专讜诪讬转 诪注专讘讬转 讘讞诇讜谉 讗讞讚 讜住讜讘讘转 讻诇 讛诇讬诇讛 驻谞讬 讛诪注专讘 讜驻谞讬 讛爪驻讜谉 讜驻谞讬 讛诪讝专讞 注讚 拽专谉 诪讝专讞讬转 讚专讜诪讬转. 讜驻注诪讬诐 诪讛诇讻转谉 讘讬讜诐 讗专讜讱 砖讝讜专讞转 讞诪讛 讘拽专谉 爪驻讜谞讬转 诪讝专讞讬转 讜讛讜诇讻转 讻诇 讛诪讝专讞 讜驻谞讬 讛讚专讜诐 讜驻谞讬 讛诪注专讘 注讚 讛诇讬诇讛 讜讘诇讬诇讛 谞讻谞住转 讘拽专谉 诪注专讘讬转 爪驻讜谞讬转 讜住讜讘讘转 讻诇 讛诇讬诇讛 驻谞讬 讛爪驻讜谉 注讚 拽专谉 爪驻讜谞讬转. 诪讛诇讻转谉 讘讬讜诐 讜诪住讘讘转谉 讘诇讬诇讛: 讛讜讗 讛讬讛 讗讜诪专 专' 讗诇讬注讝专 讚讛讗 讘专讬讬转讗 讗转讗谉 诇讟注诪讗 讚专"讗 讚讗诪专 注讜诇诐 诇讗讻住讚专讛 讛讜讗 讚讜诪讛:



诪谉 讛讞讚专 转讘讜讗 住讜驻讛 讝讜 专讜讞 讚专讜诪讬转. 砖讚讜驻谉 砖诇讛 讗诪爪注讬 讜驻谞讬诪讬 讜讚讜诪讛 诇讞讚专:



住讜驻讛. 住注专讛:



讜诪诪讝专讬诐 拽专讛 讝讜 专讜讞 爪驻讜谞讬转. 砖讻诇 讛注讜诇诐 诪诪讝专讬诐 讝专诐 诪讬诐 诇砖诐 诇驻讬 砖讗讬谉 砖诐 讚讜驻谉 讜讛讜讗 转讛讜 讜讘讛讜 讜诪讬诐 讜讗讬谞讛 诪住讜讻讻转:



拽专讛. 讞讜专祝 讗讘诇 讗讬谞讜 拽专讬专 讻诇 讻讱. 拽专讞 讞讜专祝 诪诪砖:



讝讜 专讜讞 诪讝专讞讬转. 砖诪专讞讬讘讬谉 砖诐 讛讙砖诪讬诐 诇讛爪讬拽. 专讜讞 砖诇 谞讬讞讜转讗 诪注诇讬. 讘砖驻讬讻讜转讗 砖讘讗 讘拽砖讬讜转 讜讚讗讬 拽砖讛 讻住讜驻讛:



诇讗 讛讜讙砖诪讛 专讜讞 爪驻讜谞讬转. 砖诇讗 讬专讚讜 讙砖诪讬诐 诇砖诐:



注诇 讬诪讬谉. 讝讜 专讜讞 讚专讜诪讬转:



讜专注讘. 诪砖诪注 驻注诪讬诐 专注讘 驻注诪讬诐 砖讘注:



讜讬讗讻诇 讜诇讗 砖讘注讜. 诪砖诪注 诇讗 砖讘注讜 诇驻讬 砖诇讗 讛讜讙砖诪讛:



爪驻讜谉. 讛讜讗 砖诪讗诇 讻讚驻专讬砖讬转 诇注讬诇:



讬讚专讬诐. 讻诇讜诪专 诇专讜讞 讚专讜诪讬转:



讬爪驻讬谉. 讬转驻诇诇 诇专讜讞 爪驻讜谉:



砖讜诇讞谉 讘爪驻讜谉. 讛讬讬谞讜 注讜砖专 砖讬注专讬讱 砖讜诇讞谞讜 诪讞诪转 注讜砖专讜:



讜诪谞讜专讛 讘讚专讜诐. 讛讬讬谞讜 讞讻诪讛 讻讚讻转讬讘 讻讬 谞专 诪爪讜讛 讜转讜专讛 讗讜专:



砖谞讗诪专 讗专讱 讬诪讬诐 讜讙讜'. 讛讗讬 拽专讗 诇讗 讗转讬 诇讗砖诪讜注讬谞谉 讗诇讗 讚转讜专讛 砖讛讬讗 讞讻诪讛 讬砖 讘讛 谞诪讬 注讜砖专 讜讻讘讜讚:



讚诪爪讚讚 讗爪讚讜讚讬. 诇讗 诪讻诇 讜讻诇 诇专讜讞 讚专讜诪讬转 讜诇讗 诪讛讻诇 诇专讜讞 诪注专讘讬转:



讗讚专讬诪讜. 讻诇讜诪专 讻砖转转驻诇诇讜 讞讝专讜 驻谞讬讻诐 诇爪讚 讚专讜诐 砖谞讗诪专 讜讛转驻诇诇讜 [讗诇讬讱] 讚专讱 讗专爪诐:



驻讬住拽讗 讜讛讞专讜讘 讜讛砖拽诪讛 谞' 讗诪讛. 砖砖专砖讬讛谉 讛讜诇讻讬谉 讛专讘讛:



讘讬谉 诪诇诪注诇讛. 砖讗诐 讛讗讬诇谉 注讜诪讚 住诪讜讱 诇讘讜专 讜讛讘讜专 注诪讜拽 注讚 讛诪讬诐 谞' 讗诪讛 讗讬谞讜 诪专讞讬拽 讜讗诐 诇讗讜 诪专讞讬拽 讜讘讬谉 诪谉 讛爪讚 砖讗诐 讛讘讜专 讗讬谉 注诪讜拽 爪专讬讱 诇讛专讞讬拽 讛讗讬诇谉 诪谉 讛讘讜专 谞' 讗诪讛 讜转谞讗 讘讬谉 砖讛讘讜专 诪诇诪注诇讛 砖诇 讗讬诇谉 砖讛讘讜专 注讜诪讚 讘诪拽讜诐 讙讘讜讛 讜讛讗讬诇谉 讘诪拽讜诐 谞诪讜讱 讜讘讬谉 砖讛讘讜专 讻诪拽讜诐 谞诪讜讱 讜讛讗讬诇谉 讘诪拽讜诐 讙讘讜讛 讗诐 讗讬谉 讻"讛 讗诪讛 讛专讞拽讛 诪专讞讬拽. 讜讛讗 诇讗 拽讗 诪讝讬拽 诇讬讛 诇讘讜专 讻诇诇:



讜诪诇拽讬谉 拽专拽注讬转 砖诇 讘讜专. 讜谞注砖讛 讟讬讟:



诪讜讚讛 专' 讬讜住讬 讘讙讬专讬. 讻讚驻专讬砖 诇注讬诇 讗注"驻 砖注讜砖讛 讘转讜讱 砖诇讜 讞讬讬讘:



讬讜谞讗讛. 砖诐 诪拽讜诐:



讛谞讱 注爪讜专讬. 砖诪讻转砖讬谉 讜诪注爪专讬谉 讗转 讛砖讜诪砖诪讬谉 讻讚讬 诇讛讜爪讬讗 砖诪谉:



讜讻诪讛 谞讬讬讚. 讚讗诪专讬' 讚诇讬讛讜讜 讛谞讬 注爪讬专讬 讞讬讬讘讬谉:





专诪讘"谉

讛讗 讚转谞谉 诪专讞讬拽讬谉 讗转 讛诪砖专讛 讜讗转 讛讬专拽 讜讗转 讛讻专讬砖讬谉 诪谉 讛讘爪诇讬诐 讜讗转 讛讞专讚诇 诪谉 讛讚讘讜专讬诐. 转诪讛谞讬 讘讛 诇诪讛 诇讗 驻讬专砖 讻诪讛 诪专讞讬拽讬谉 讗讜转谉 讜诇讗 砖谞讜 讘讻讜诇讛 诪转谞讬' 讛专讞拽讛 住转诐 讞讜抓 诪讝讗转 讜诇讗 诪爪讗转讬 讘转讜住驻' 讜诇讗 驻讬专讜砖' 讻诪讛 讛讬讗.
讗诇讗 砖讗谞讬 专讜讗讛 诪谉 讛转讜住驻转讗 (讗,讝) 讚讛专讞拽转 讞专讚诇 诪谉 讛讚讘讜专讬诐 讞诪砖讬诐 讗诪讛 讛讜讗 讜讛专讞拽' 诪砖专讛 讬砖 诇诇诪讚讛 诪谞讘专讻转 砖讛讬讗 讚' 讗诪讜转 讜讻专讬砖讬谉 诪谉 讛讘爪诇讬诐 讗讬谞讛 讻诇 讻讱 讗诇讗 讬砖 诇诇诪讚讛 诪讚讬谉 讻诇讗讬诐 讘讬谞讬拽转谉.
讜讙诐 讝讛 转诪讛 砖注讬专讘谉 讘诪砖谞转谞讜 讜诇讗 驻讬' 讜诇讗 讞诇拽 讘讬谞讬讛诐 讜砖诪讗 谞讗诪专 砖讛讬讛 转谞讗 讚讬讚谉 住讜讘专 讻专' 讬讜住讬 讜诇讗 讞砖砖 讗诇讗 诇讛讝讻讬专 诪讞诇讜拽转谉 讻讚讬 诇砖谞讜转 讟注诪讜 砖诇 专讘讬 讬讜住讬 讜讗注"驻 砖驻讬专砖 讙讘讬 讘讜专 诇驻讬 砖砖诐 谞砖谞讛 诪讞诇讜拽转讜 砖诇 专' 讬讜住讬 讘驻讬专讜砖 诇讚注转 注爪诪讜.
讜讬砖 诇驻专砖 砖讛专讞拽转 诪砖专讛 讜讻专讬砖讬谉 讜讚讘讜专讬诐 讞诪砖讬诐 讗诪讛 讛讬讗 讜讗专讬砖讗 拽讗讬 讜讛讻讬 拽转谞讬 讜诪专讞讬拽讬诐 讞诪砖讬诐 讗诪讛 讗转 讛诪砖专讛 诪谉 讛讬专拽 讜讻讜'. 讚讛谞讬 讻讜诇讛讜 住讙讬 专讬讞讗 讚讬讚讛讜 讚讜诪讬讗 讚谞讘诇讜转 讜讘讜专住拽讬 讜讘注讬 讞诪砖讬诐 讗诪讛, 讜讗讬谉 讝讛 诪讞讜讜专. 



讛讻讬 讙专住讬' 讘诪转谞讬' 讘讬谉 诪诇诪注诇讛 讘讬谉 诪谉 讛爪讚. 讜讻谉 讻转讜讘 讘讛诇讻讜转 专讘讬谞讜 讛讙讚讜诇 讝"诇, 讜讘讘专讬讬转讗 驻讬专讜' 讛讜讗 砖驻讬专砖讜 诇诪砖谞转谞讜 诇讜诪专 诪讗讬 诪诇诪注诇讛 讚拽转谞讬 讗讬 讝讛 诪讛诐 砖讬讛讗 诪诇诪注诇谉 讗讜 讘讜专 讗讜 讗讬诇谉 讜讛讬讬谞讜 讚诪拽砖讬谞谉 讘讙诪' 讗讘专讬讬转讗 讘砖诇诪讗 讘讜专 诇诪讟讛 讜讻讜'. 讚讗诇讜 诪转谞讬' 讗讬讻讗 诇驻专讜砖讛 讘讬谉 砖讛讗讬诇谉 诇诪注诇讛 讘讬谉 砖讛讜讗 砖讜讛 诇讜 诪谉 讛爪讚 讗诇讗 讘专讬讬转讗 讚拽转谞讬 讘讜专 诇诪注诇讛 拽砖讬讗.
讜讗讬讻讗 谞讜住讞讬 讚讻转讬讘 讘讛讜 讘诪转谞讬' 讘讬谉 诪诇诪注诇讛 讘讬谉 诪诇诪讟讛 讘讬谉 诪谉 讛爪讚 讜诪驻专砖讬' 诇讛 讚讗讬 诪诪转谞讬' 讛讜"讗 诪讗讬 诇诪注诇讛 砖砖驻转 讛讘讜专 诇诪注诇讛 诪谉 讛讗讬诇谉 讗讘诇 砖专砖讬 讛讗讬诇谉 诇诪注诇讛 讛谉 诪拽专拽注讬转讜 砖诇 讘讜专 讜讛谉 诪诇拽讬谉 拽专拽注讬转讜 讗诇讗 讘专讬讬转讗 讚拽转谞讬 讘讜专 诇诪注诇讛 诪砖诪注 讻诇 讛讘讜专 诇诪注诇讛 讜注讜讚 讚转谞讗 转谞讗 转讜住驻讗讛 讛讜讗 讜诇讗讜住讜驻讬 讗转讗, 讜砖讘讜砖讗 讚谞讜住讞讬 讛讜讗. 



注谞讬 讜讛注砖讬专 讛讜讛. 驻讬' 谞专讗讛 诇讬 讚讛谞讬 注爪讜专讬 诪注讬拽专讗 讗讞讝讜拽 诇诪讬讚拽 讛转诐 讚讻讬 讛讜讛 注谞讬 讜诇讗 讚注转讬讛 诇诪讬讘谞讬 诇讗 讛讜转 诪讞讬 讘讛讜 讜诇讛讻讬 谞拽讟 讘讙诪专讗 诇驻专讜砖讬 诇谉 讚注谞讬 讜讛注砖讬专 讛讜讛 讜诇驻讜诐 诪讗讬 讚诪驻专砖讬谞谉 诇注讬诇 讘讘讗 诇住诪讜讱 讗讬谞讜 住讜诪讱 讗诐 专爪讛 诪转讞诇讛 讛讬讛 诪讜讞讛 讘讬讚诐 讜讻讬讜谉 砖诇讗 诪讬讞讛 讘讚讬谉 讛讬讛 砖讛讜讞讝拽讜 讗诇讗 讚讻讬讜谉 讚诪讻讞讜 诪诪砖 谞讬讚讗 讗讬' 讞讝拽讛 诇讛讝讬拽 讗转 讛讗讚诐 讜诇讛驻讬诇 讘讬转 注诇讬讜 讜讻谉 讻转讘 专讘讬 诪砖讛 讛住驻专讚讬 讝讻专讜谞讜 诇讘专讻讛 砖讗讬谉 诇谞讝拽 讝讛 讞讝拽讛 讻拽讜讟专讗 讜讘讬转 讛讻住讗 讚诪讬.





专砖讘"讗

 转谞讗 讘讬谉 砖讛讘讜专 诇诪注诇讛 讜讗讬诇谉 诇诪讟讛 讘讬谉 砖讛讘讜专 诇诪讟讛 讜讗讬诇谉 诇诪注诇讛. 诪讛讻讗 砖诪注讬谞谉 讚诇讗 讙专住讬谞谉 讘诪转谞讬转讬谉 讘讬谉 砖讛讘讜专 诇诪注诇讛 讜讗讬诇谉 诇诪讟讛 讘讬谉 砖讛讘讜专 诇诪讟讛 讜讗讬诇谉 诇诪注诇讛, 讗诇讗 讛讻讬 讙专住讬谞谉, 讘讬谉 诪诇诪注诇谉 讘讬谉 诪谉 讛爪讚, 讜诪砖讜诐 讚诇讗 讗讬转驻专砖 讘诪转谞讬转讬谉 诪讗谉 谞讬讛讜 诇诪注诇谉. 讜讛讬讛 讘讗讬驻砖专 诇驻专砖 讚讜拽讗 讘砖讗讬诇谉 诇诪注诇谉 讜讛讘讜专 诇诪讟讛, 讗转讗 转谞讗 讚讘专讬讬转讗 讜驻专讬砖 诪讗讬 讚住转讬诐 转谞讗 讚诪转谞讬转讬谉. 讜讛讬讬谞讜 谞诪讬 讚讻讬 讘注讬 诇讗拽砖讜讬讬 讘砖诇诪讗 讘讜专 诇诪讟讛 讜讗讬诇谉 诇诪注诇讛 讜讻讜' 讗讬爪讟专讬讱 诇讗讬转讜讬讬 讘专讬讬转讗 讜诇讗 讗拽砖讬谞谉 讛讻讬 讗诪转谞讬转讬谉, 诪砖讜诐 讚讘诪转谞讬转讬谉 诇讗 讗转驻专砖, 讜讗讬 诇讗讜 讘专讬讬转讗 讛讜讛 讗诪讬谞讗 讚讘诪转谞讬转讬谉 讛讻讬 拽讗诪专 讘讬谉 讛砖讗讬诇谉 诇诪注诇讛 讘讬谉 诪谉 讛爪讚, 讗讘诇 讘讜专 诇诪注诇谉 诇讗.



讗诪专 专讘 讬讛讜讚讛 讗诪专 砖诪讜讗诇 讛诇讻讛 讻专讘讬 讬讜住讬. 转诪讬讛讗 诇讬, 诇诪讗讬 讗讬爪讟专讬讱 诇诪驻住拽 讛诇讻讛 讻专讘讬 讬讜住讬, 转讬驻讜拽 诇讬 诪砖讜诐 转谞讗讬谉 讚讬讛讜砖注, 讚讗诪专讬谞谉 诇拽诪谉 (讘讘讗 讘转专讗 讻讝, 讘) 讗讞讚 讗讬诇谉 讛谞讜讟讛 讜讗讞讚 讗讬诇谉 讛住诪讜讱 诪讘讬讗讬谉 诪诪谞讜 讘讻讜专讬诐 砖注诇 诪谞转 讻谉 讛谞讞讬诇 讬讛讜砖注 讗转 讬砖专讗诇 讛讗专抓. 讜专讘谞谉 谞诪讬 讚驻诇讬讙讬 注诇讬讛 讚专讘讬 讬讜住讬 讜讻讬 诇讬转 诇讛讜 转谞讗讬谉 砖讛转谞讛 讬讛讜砖注. 讜讗讬谉 诇讜诪专 讚驻诇讬讙讬 讘转谞讗讬诐 讚讬讛讜砖注, 讚诪专 住讘专 讛转谞讛 讜诪专 住讘专 诇讗 讛转谞讛. 讜讗祝 注诇 讙讘 讚讗诪专 注讜诇讗 诇拽诪谉 (讘讘讗 讘转专讗 讻讝, 讘) 讗讬诇谉 讛住诪讜讱 诇诪爪专 讞讘专讜 转讜讱 砖砖 注砖专讛 讗诪讛 讗讬谉 诪讘讬讗讬谉 诪诪谞讜 讘讻讜专讬诐, 诇讗讜 诇诪讬诪专讗 讚住讘讬专讗 诇讬讛 讚诇讗 讛转谞讛 讬讛讜砖注, 讗诇讗 讚住"诇 讚讗祝 注诇 驻讬 砖讛转谞讛 砖诇讗 讬讛讗 爪专讬讱 诇讛专讞讬拽, 诪讻诇 诪拽讜诐 讗讬谉 诪讘讬讗讬谉 诪诪谞讜 讘讻讜专讬诐, 砖讗讬谞讜 讬讻讜诇 诇讜诪专 诪谉 讛讗讚诪讛 讗砖专 谞转转 诇讬, 讜讻诪讜 砖驻讬专砖 专砖"讬 讝"诇 砖诐. 讜讬砖 诇讜诪专 讚讗讬诇谉 讛住诪讜讱 注诇 讛诪爪专 转专转讬 讗讬转 诇讬讛, 诪砖讜诐 讬谞讬拽讛 讜诪砖讜诐 拽诇拽讜诇 讘讜专讜转, 讜讬讛讜砖注 诇讻讜诇讬 注诇诪讗 讛转谞讛 诪砖讜诐 讬谞讬拽讛 讜诪砖讜诐 讬讬砖讜讘 讗专抓 讬砖专讗诇, 诇驻讬 砖讬砖讜讘讜 砖诇 注讜诇诐 讘讗讬诇谞讜转, 讜讗驻讬诇讜 专讘谞谉 讚专讘讬 讬讜住讬 诪讜讚讛 讘讛讗, 讜讻讚转谞谉 诇讗 讬讟注 讗讚诐 讗讬诇谉 住诪讜讱 诇诪爪专 讞讘专讜 讗诇讗 讗诐 讻谉 讛专讞讬拽 诪诪谞讜 讗专讘注 讗诪讜转, 讛讬讛 讙讚专 讘谞转讬诐 讝讛 住讜诪讱 诇讙讚专 讜讝讛 住讜诪讱 诇讙讚专, 讜驻砖讟讛 讗驻讬诇讜 讘讚诇讗 诪驻住讬拽 爪讜谞诪讗, 讗讘诇 讛讬讻讗 讚讗讬讻讗 讘讜专 驻诇讬讙讬, 讜讻讚转谞讬 讘讛讚讬讗 讘驻诇讜讙转讬讬讛讜 诪专讞讬拽讬谉 讗转 讛讗讬诇谉 诪谉 讛讘讜专, 讜讘讛讗 驻诇讬讙讬, 讚专讘谞谉 住讘专讬 讻讬讜谉 讚讬砖讜讘讜 砖诇 注讜诇诐 讘讘讜专讜转 讘讛讗 诇讗 讛转谞讛 讬讛讜砖注, 讜诇驻讬讻讱 诪专讞讬拽. 讜专讘讬 讬讜住讬 住讘专 注讚讬讬谉 讬砖谞讛 诇转拽谞转 讬讛讜砖注 讜讗驻讬诇讜 讘讛讗, 诪砖讜诐 讚讟讬驻讬 讛讜讬 讬砖讜讘 讛注讜诇诐 讘讗讬诇谞讜转 诪讘讘讜专讜转, 讚诪讬诐 诪爪讜讬讬谉 讘注讜诇诐 讟驻讬, 讜诇驻讬讻讱 讝讛 讞讜驻专 讘转讜讱 砖诇讜 讜讝讛 谞讜讟注 讘转讜讱 砖诇讜, 讜讘讛讗 讛讜讗 讚讗讬爪讟专讬讱 诇诪讬驻住拽 讻专讘讬 讬讜住讬. 讜讛讻讬谉 诪砖诪注 诪诪讗讬 讚讙专住讬谞谉 讘讬专讜砖诇诪讬 (讛"讬) 讚讙专住讬谞谉 讛转诐 专讘讬 讬注拽讘 讘专 讗讞讗 讘砖诐 专讘讬 讬讛讜砖注 讘谉 诇讜讬 讟注诪讜谉 讚专讘谞讬谉 诪驻谞讬 砖讬砖讜讘讜 砖诇 注讜诇诐 讘讘讜专讜转, 砖诪注讜谉 讘专 讘讗 诪砖讜诐 专讘讬 讬讜讞谞谉 讻讱 诪砖讬讘 专讘讬 讬讜住讬 诇讞讻诪讬诐 讻诪讛 讚讗讬转 诇讻讜谉 诪驻谞讬 砖讬砖讜讘讜 砖诇 注讜诇诐 讘讘讜专讜转] 讗祝 讗谞讗 讗讬转 诇讬讛 诪驻谞讬 砖讬砖讜讘讜 砖诇 注讜诇诐 讘讗讬诇谞讜转.
讜诪讬讛讜 讗讻转讬 拽砖讬讗 诇讬, 讚讗讚专讘讛 诪诇讬砖谞讗 讚专讘讬 讬讜住讬 讚讗诪专 砖讝讛 谞讜讟注 讘转讜讱 砖诇讜, 诪砖诪注 讚诪讚讬谞讗 谞讜讟注 讜讗讬谞讜 诪专讞讬拽, 讚讘转讜讱 砖诇讜 讛讜讗 谞讜讟注, 讜诇讗 诪砖讜诐 转谞讗讬谉 讚讬讛讜砖注, 讚诇讗 诪讚讻专讬谞谉 诇讛讜 讘讙诪专讬谉 讻诇诇 讗驻诇讜讙转讗 讚专讘讬 讬讜住讬 讜专讘谞谉, 讜讻谉 谞诪讬 诪讚讘专讬 专"讞 讝"诇 砖讻转讘 诇拽诪谉 讙讘讬 诪讬诪专讬讛 讚诇注讜诇讗 讜讝讛 诇砖讜谞讜: 讜诇讬转讗 诇讛讗 讚注讜诇讗 讚讛讗 讘讛讚讬讗 驻住拽讬谞谉 讛讬诇讻转讗 讻专讘讬 讬讜住讬 讚讗诪专 讝讛 谞讜讟注 讘转讜讱 砖诇讜 讜讝讛 讞讜驻专 讘转讜讱 砖诇讜, 讜讻诇 讛讬讻讗 讚讗讬转讬讛 诪谉 讚讬谞讗 诇讗 诪讬拽专讬 讙讝诇谉, 注讚 讻讗谉, 讜讗诐 讻谉 讗讚专讘讛 转讬拽砖讬 诇谉 诇讚讬讚谉 诇诪讛 讛讜爪专讱 讬讛讜砖注 诇转拽谉, 讜讬"诇 讚注讬拽专 转拽谞转 讬讛讜砖注 诇讗 讗讬爪讟专讬讱 讗诇讗 诇注谞讬谉 讘讻讜专讬诐 砖讬讛讗 讻诪讘讬讗 诪讗专爪讜 讜诪讘讬讗 讜拽讜专讗, 讜讻谉 诪爪讗转讬 讙诐 讘转讜住驻讜转, 讜讻谉 诪砖诪注 讘讬专讜砖诇诪讬 讚讙专住讬谞谉 讛转诐 专讘讬 讬讜住讛 讘砖诐 专讘讬 讬讜讞谞谉 讗讬谉 砖专砖讬谉 诇注谞讬谉 讛讘讻讜专讬诐 讗诪专 专讘讬 讬讜住讛 讜讬讗讜转 砖讗诐 讗转讛 讗讜诪专 讻谉 砖讛砖专砖讬谉 注拽专 讛谉 诇注谞讬谉 讛讘讻讜专讬诐 诇讗 讛讬讛 讗讚诐 讬讻讜诇 诇讛讘讬讗 讘讻讜专讬诐 诪注讜诇诐 砖讛砖专砖讬谉 砖诇 讝讜 讬讜爪讗讬谉 诇转讜讱 砖专砖讬谉 砖诇 讝讜 讜砖专砖讬谉 砖诇 讝讜 讬讜爪讗讬谉 诇转讜讱 砖专砖讬谉 砖诇 讝讜, 诇驻讜诐 讻谉 讗诪专 专讘讬 讬讜住讬 讘砖诐 专讘讬 讬讜讞谞谉 讗讬谉 砖专砖讬谉 诇注谞讬谉 讘讻讜专讬诐 讻诇讜诐, 讜诇驻讬 讝讛 诪讛 砖谞讞诇拽讜 讘讬专讜砖诇诪讬 专讘讬 讬讜住讬 讜专讘谞谉 讙讘讬 讗讬诇谉 住诪讜讱 讛住诪讜讱 诇讘讜专, 讻诪讜 砖讻转讘谞讜 诇诪注诇讛, 诇讗 注诇 转拽谞转 讬讛讜砖注 谞讞诇拽讜, 讗诇讗 讗讚专讘讛 拽讗 住讘专讬 专讘谞谉 讚讗祝 注诇 讙讘 讚诪讚讬谞讗 谞讜讟注 讘转讜讱 砖诇讜, 诪砖讜诐 砖讬砖讜讘讜 砖诇 注讜诇诐 讘讘讜专讜转 谞拽讜诐 讜谞转拽谉 砖讬专讞讬拽, 讜讗诪专 诇讛讜 专讘讬 讬讜住讬 讚诇讗 谞驻住讬讚 注诇 讝讛 砖诇讗 讬讟注 诪砖讜诐 转拽谞转 讛注讜诇诐, 砖讙诐 讬砖讜讘讜 砖诇 注讜诇诐 讘讗讬诇谞讜转.
讜诇驻讬 讝讛 谞专讗讛 讚谞爪讟专讱 诇讜诪专 讚注讜诇讗 讙讝诇谉 讙诪讜专 拽专讬 诇讬讛, 讜诇讬转 诇讬讛 诇讗 讛讗 讚专讘讬 讬讜住讬 讜诇讗 转拽谞转 讬讛讜砖注, 讚拽讗 住讘专 讚诇讗 转拽谉, 讜住讘专 诇讬讛 讻专讘讬 讬讛讜砖注 讘谉 诇讜讬 讚住讘专 讚诇讗 转拽谉 讬讛讜砖注 讘讛讗 讻诇诇, 讜讻讚讗讬转讗 讘砖讬诇讛讬 驻专拽 诪专讜讘讛 讚诇讗 转拽谉 讬讛讜砖注 讗诇讗 注砖专 转拽谞讜转 讛讗诪讜专讜转 砖诐 讜讗诇讜 讘讛讗 讚专讘讬 讬讜讞谞谉 讛讜讜 诇讛讜 讞讚 住专讬 讻讚讗讬转讗 讛转诐, 讜讻谉 驻讬专砖 专"讞 讝"诇 诇拽诪谉 讚诇注讜诇讗 讗讬谞讜 诪讘讬讗 讘讻讜专讬诐 诪砖讜诐 讚讙讝诇谉 讙诪讜专 讛讜讗 讜讻转讬讘 砖讜谞讗 讙讝诇 讘注讜诇讛, 讗诇讗 砖专砖"讬 讝"诇 诇讗 驻讬专砖 讻谉.
讜讘讛讗 谞诪讬 谞讬讞讗 诇讬 讛讗 讚讗诪专 专讘讗 讘专讬砖 驻讬专拽讬谉 讛讘讗 诇住诪讜讱 讘爪讚 讛诪爪专 讗讬谞讜 住讜诪讱 讜讗驻讬诇讜 讘砖讚讛 砖讗讬谞讛 注砖讜讬讛 诇讘讜专讜转, 讜讗诐 讻谉 诇讚讬讚讬讛 转拽谞转 讬讛讜砖注 讛讬讻讬 诪砖讻讞转 诇讛, 讗诇讗 讚谞爪讟专讱 诇讜诪专 诇讛讛讜讗 诇讬砖谞讗 讚专讘讗 诇讬转 诇讬讛 讚转拽谉 讬讛讜砖注 讘讛讗.
讜诪讬讛讜 讗讻转讬 拽砖讬讗, 讚讛讬讗讱 讗讬驻砖专 诇讜诪专 讚诪讚讬谞讗 讗讬谞讜 诪专讞讬拽, 讚讛讗 诪砖诪注 讘驻专拽 讞讝拽转 (讘讘讗 讘转专讗 诇讝, 讗) 讜讘驻专拽 讛诪讜讻专 讗转 讛讘讬转 (讘讘讗 讘转专讗 注讗, 讘) 讚讗讬诇谉 讻讬讜谉 讚诪讻讞讬砖 讘讗专注讗 讘注诇 拽专拽注 诪爪讬 讗诪专 诇讬讛 注拽讜专 讗讬诇谞讱 砖拽讜诇 讜讝讬诇, 讚讛讗 讘诪讜讻专 拽专拽注 讜砖讬讬专 讗讬诇谞讜转 诇驻谞讬讜 讗讬 诇讗讜 讚讗诪专讬谞谉 讚诪讜讻专 谞讞讬转 诇砖讬讜专讗 讜砖讬讬专 讗专注讗 讛讜讛 诪爪讬 讗诪专 诇讜拽讞 注拽讜专 讗讬诇谞讱 砖拽讜诇 讜讝讬诇, 讻讚讗讬转讗 讘驻专拽 讞讝拽转, 讜诪砖讜诐 讛讗讬 讟注诪讗 讛讜讗, 讜讻讚讗诪专 专讘 讛讜谞讗 讘砖讬诇讛讬 讛诪讜讻专 讗转 讛讘讬转. 讜诪爪讗转讬 讘转讜住驻讜转 讘砖诐 专"讬 讝"诇 讘驻专拽 讞讝拽转, 讙讘讬 讛讗 讚讗诪专讬谞谉 讛转诐 讗讘诇 讗讬诇谉 讻讬讜谉 讚诪讻讞讬砖 讘讗专注讗 讗诪专 诇讬讛 注拽讜专 讗讬诇讱 砖拽讜诇 讜讝讬诇, 讜讗祝 注诇 讙讘 讚诪讜转专 诇住诪讜讱, 诪讻诇 诪拽讜诐 转专注讜诪转 讬砖, 讛讬诇讻讱 诪砖讬讬专 讬谞讬拽转 讛讗讬诇谉 诇讬讟注 讗讞专 讘诪拽讜诪讜 讻讚讬 砖诇讗 讬讜讻诇 诇讛转专注诐 注诇讬讜, 注讚 讻讗谉 诇砖讜谉 讛转讜住驻讜转. 讜讛讗 讚讗诪专 专讘 讛讜谞讗 讘砖讬诇讛讬 讛诪讜讻专 讗转 讛讘讬转 (讘讘讗 讘转专讗 注讗, 讗) 讗祝 注诇 讙讘 讚讗诪讜专 专讘谞谉 讛拽讜谞讛 砖谞讬 讗讬诇谞讜转 讘转讜讱 砖诇 讞讘专讜 诇讗 拽谞讛 拽专拽注, 诪讻专 拽专拽注 讜砖讬讬专 讗讬诇谞讜转 诇驻谞讬讜讜 讬砖 诇讜 拽专拽注 讜讻讜', 讜讗诪专讬 讛转诐 专讘 讛讜谞讗 讚讗诪专 讻专讘谞谉, 讜讗拽砖讬谞谉 专讘 讛讜谞讗 讚讗诪专 讻专讘谞谉 驻砖讬讟讗, 讜驻专拽讬谞谉 讛讗 拽讗 诪砖诪注 诇谉 讚讗讬 谞驻诇讬 讛讚专 砖转讬诇 诇讛讜, 讻诇讜诪专 讚诇讗 砖诪注讬谞谉 诇讛 诪讚专讘谞谉 注讚 讚讗转讗 专讘 讛讜谞讗 讜讗砖诪注讬谞谉, 诇驻讬 讚讘专讬 专"讬 讝"诇 爪专讬讻讬谉 讗谞讜 诇讜诪专 讚专讘 讛讜谞讗 讙讜驻讬讛 诇讗 讗转讗 诇讗砖诪讜注讬谞谉 讗诇讗 讚讗驻讬诇讜 转专注讜诪转 讗讬谉 诇讜 注诇讬讜. 讜讝讛 讚讞讜拽. 讚讛驻专砖 讬砖 讘讬谉 谞讜讟注 讘砖讚讛讜 诪诪砖 讜住诪讜讱 诇诪爪专 讞讘专讜 讜讘讬谉 诪讬 砖讗讬谉 诇讜 拽专专拽注 讻诇诇 讗诇讗 砖砖讬讬专 讗讬诇谞讜转 诇驻谞讬讜. 讚讻讬讜谉 讚讗讬谉 诇讜 砖讚讛 讛专讬 讝讛 讻谞讜讟注 诪诪砖 诇转讜讱 砖讚讛 讞讘专讜, 讗讻转讬 转讬拽砖讬 讚讗诐 讻谉 诪讗讬 拽讗 诪砖诪注 诇谉 专讘 讛讜谞讗 讗诇讬讘讗 讚专讘谞谉 讘诪讜讻专 拽专拽注 讜诪砖讬讬专 讗讬诇谞讜转 诇驻谞讬讜 讚讬砖 诇讜 拽专拽注 讚讗讬 谞驻讬诇 讛讚专 砖转讬诇 诇讛讜, 驻砖讬讟讗, 讚讻讬讜谉 讚拽专拽注 讬砖 诇讜 诇专讘谞谉 驻砖讬讟讗 讚砖转讬诇 讻诇 讗讬诪转 讚讘注讬, 讚讛讗 砖讬讬专 拽爪转 拽专拽注 讙专讬讚讗 砖转讬诇 诇讻转讞诇讛, 讻诇 砖讻谉 讘诪砖讬讬专 拽专拽注 讜讗讬诇谞讜转 砖讬讻讜诇 诇讬讟注 讗讞专讬诐 讘诪拽讜诪谉, 讜讗诐 讻谉 讗讻转讬 转讬拽砖讬 诇谉 专讘 讛讜谞讗 讻专讘谞谉 驻砖讬讟讗, 讻讚讗拽砖讬谞谉 诪注讬拽专讗.
讜诪讬讛讜 专砖"讬 讝"诇 驻讬专砖 讛转诐, 讚讗讬 诇讗讜 诪讬诇转讬讛 讚专讘 讛讜谞讗 讛讜讛 讗诪讬谞讗 讚讗驻讬诇讜 诇专讘谞谉 讗讬 谞讟诇讬 诇讗 砖转讬诇 诇讛讜 讜诇讬转 诇讬讛 拽专拽注 讻诇诇, 诪砖讜诐 讚讛讜讛 砖讬讜专 讛拽专拽注 诇讙讘讬 讗讜转谉 讛讗讬诇谞讜转 讻砖讬讜专 讚专讱 诇讙讘讬 讘讜专, 讜讗讬 谞驻讬诇 讛讘讜专 讘注谞讬谉 砖讗讬 讗驻砖专 诇转拽谞讜 砖讜讘 讗讬谉 诇讜 讚专讱, 讛讻讬 谞诪讬 讻砖谞驻诇讜 讛讗讬诇谞讜转 砖讘讜 诇讗 讬讛讬讛 诇讜 拽专拽注 讻诇诇, 拽讗 诪砖诪注 诇谉 专讘 讛讜谞讗 砖讛拽专拽注 诪砖讜讬专 讛讜讗 诇讙诪专讬, 讜讗讬 谞驻讜诇 讗讬诇谞讜转 讛讚专 砖转讬诇 诇讛讜. 讗讞专 讻讱 诪爪讗转讬 砖诐 诇专诪讘"谉 谞"专 砖讗诐 诇讗 讛砖诪讬注谞讜 专讘 讛讜谞讗 讻谉, 讛讬讬转讬 讗讜诪专, 砖讗祝 注诇 驻讬 砖砖讬讬专 拽专拽注 讙诪讜专 讜讗诐 诪转讜 讬讛讗 讛拽专拽注 砖诇讜, 讗驻讬诇讜 讛讻讬 诇讗 讬讟注 讗讞专讬诐 转讞转讬讛谉, 讻讚讬 砖诇讗 讬爪讗讜 砖专砖讬诐 诇转讜讱 砖讚讛 讞讘专讜, 讚讛讗 诇讗讜 砖讚讛 讗讬诇谉 讘驻谞讬 注爪诪讜讟 讛讜讗 砖讬住诪讜讱 诇诪爪专 诪砖讜诐 转谞讗讬谉 砖讛转谞讛 讬讛讜砖注, 砖诇讗 注诇 讚注转 砖讚讛 讗讬诇谉 砖讬讬专 砖谞讬诐, 讜讛砖转讗 拽讗 诪砖诪注 诇谉 专讘 讛讜谞讗 讚砖讬讬专 诇讙诪专讬, 砖讗驻讬诇讜 诪转讜 讬讟注 讗讞专讬诐 转讞转讬讛谉. 谞专讗讛 砖讛讜讗 谞"专 住讘讜专 讚诇讗 讛转谞讛 讬讛讜砖注 讗诇讗 讘砖讚讛 讗讬诇谉, 讻诇讜诪专 讘砖讚讛 讛专讗讜讬讛 诇砖诇砖讛 讗讬诇谞讜 砖谞拽专讗讬谉 砖讚讛 讗讬诇谉, 讗讘诇 讻讗谉 砖讗讬谉 诪砖讬讬专 诇讜 讗诇讗 拽专拽注 诇砖谞讬 讗讬诇谞讜转, 讗讬谉 讝讛 砖讚讛讙 讗讬诇谉, 讜讗讬 诇讗讜 诪砖讜诐 砖讬讜专讜 讻讬 谞驻诇讬 诇讗 谞讟讜注 诇讛讜, 讜诪砖讜诐 砖讬讜专讜 谞讟注 诇讛讜.



驻驻讬 讬讜讻谞讗讛 注谞讬 讜讛注砖讬专 讛讜讛. 诪砖诪注 讚诪砖讜诐 讛讻讬 讗讬爪讟专讬讱 诇诪讬诪专 注谞讬 讜讛注砖讬专 讛讜讛, 诇讜诪专, 讚讗祝 注诇 讙讘 讚讛讞讝讬拽讜 砖诇砖 砖谞讬诐 讘讻讱 拽讜讚诐 砖讛注砖讬专, 讗讬谉 讞讝拽谉 讞讝拽讛, 讚讻讬讜谉 讚注谞讬 讛讜讛 诇讗 讛讜讛 诪住讬拽 讗讚注转讬讛 砖讬转注砖专 讜讬讘谞讛, 讜讻讚讗诪专讬谞谉 (讙讟讬谉 诇, 讘) 讞讘专讱 诪讬转 讗砖专 讗讬转注转[砖]专 诇讗 转砖专, 讜诇驻讬讻讱 诇讗 诪讞讛, 讛讗 讗诐 讛讬讛 注砖讬专 诪转讞诇转讜 讜诇讗 诪讞讛 讗驻讬诇讜 拽讜讚诐 砖讬讘谞讛 讞讝拽转谉 讞讝拽注讻讛, 讚讬讻讜诇 讛讜讗 诇诪讞讜转 讗驻讬诇讜 拽讜讚诐 砖讬讘谞讛, 讜讻讚讻转讬讘谞讗 诇注讬诇 讙讘讬 讙驻转 讜住讬讚, 讜讻讬讜谉 砖诇讗 诪讬讞讛 注诇转讛 诇讛谉 讞讝拽讛, 讚讗讝 诇讗 讛讬讛 谞讝拽谉 讛讬讝拽 讙讚讜诇 诇砖注转讜 讻讚讬 砖谞讗诪专 谞讝拽讬谉 讻讗讬诇讜 讗讬谉 讗讚诐 诪讜讻专谉 讜讻拽讜讟专讗 讜讘讬转 讛讻住讗 讚诪讜, 讗讘诇 讗诐 诇讗讞专 砖讘谞讛 讛讗驻讚谞讗 讛讞讝讬拽讜 讗讬谉 诇讛谉 讞讝拽讛, 讚谞讝拽讬谉 讙讚讜诇讬诐 讛谉 讜讗讬谉 诇讛诐 讞讝拽讛, 讜讟驻讬 诪拽讜讟专讗 讜讘讬转 讛讻住讗 谞讬谞讛, 砖讗讬谉 讗讚诐 诪讜讻专 砖讬驻讜诇 注诇讬讜 讘讬转讜. 讜讻谉 讻转讘 讛专诪讘"谉 讝"诇 讚谞讝拽讬谉 讗诇讜 讻拽讜讟专讗 讜讘讬转 讛讻住讗 讚诪讜 讜讗讬谉 诇讛谉 讞讝拽讛.





讛诪讗讬专讬

讛诪砖谞讛 讛讗讞转 注砖专讛 讜讛讬讗 讙诐 讻谉 诪注谞讬谉 讛讞诇拽 讛砖诇讬砖讬 讜讗诪专 注诇 讝讛 诪专讞讬拽讬谉 讗转 讛讗讬诇谉 诪谉 讛讘讜专 注砖专讬诐 讜讞诪砖 讗诪讛 讜讘讞专讜讘 讜讘砖拽诪讛 讞诪砖讬诐 讗诪讛 讘讬谉 诪诇诪注诇讛 讘讬谉 诪诇诪讟讛 讘讬谉 诪谉 讛爪讚 讗诐 讛讘讜专 拽讚诐 拽讜爪抓 讜谞讜转谉 讚诪讬诐 讗诐 讗讬诇谉 拽讚诐 诇讗 讬拽爪讜抓 住驻拽 讝讛 拽讚诐 住驻拽 讝讛 拽讚诐 诇讗 讬拽讜抓 专' 讬讜住讬 讗讜诪专 讗注驻"讬 砖讛讘讜专 拽讚诐 诇讗讬诇谉 诇讗 讬拽讜抓 砖讝讛 讞讜驻专 讘转讜讱 砖诇讜 讜讝讛 谞讜讟注 讘转讜讱 砖诇讜 讗诪专 讛专"诐 讞专讜讘 讜砖拽诪讛 诪转驻砖讟讬谉 讬讜谞拽讜转讬讛诐 讘拽专拽注 讛专讘讛 讜讞专讜讘 讬讚讜注 讜谞拽专讗 讘诇砖讜谉 注专讘 讻专讜讘 讜砖拽诪讛 讛讜讗 注爪讬 转讗谞讛 诪讚讘专讬转 谞拽专讗 讘注专讘讬 讙诪讬讝 讜诪讛 砖讗诪专 讘讬谉 诪诇诪注诇讛 讘讬谉 诪诇诪讟讛 讘讬谉 诪谉 讛爪讚 专"诇 讘讬谉 砖讛讘讜专 诇诪注诇讛 讜讛讗讬诇谉 诇诪讟讛 讘讬谉 讛讗讬诇谉 诇诪注诇讛 诪谉 讛讘讜专 诇驻讬 砖砖专砖讬讜 诪转驻砖讟讬谉 讜诪讙讬注讬谉 诇拽专拽注 讛讘讜专 讜诪专驻讛 注驻专讜 讜诪讛 砖讗诪专 诇讗 讬拽讜抓 诇驻讬 砖住驻拽 诪诪讜谉 讞讜诪专讗 诇转讜讘注 讜拽讜诇讗 诇谞转讘注 讜讛诇讻讛 讻专' 讬讜住讬:



讗诪专 讛诪讗讬专讬 诪专讞讬拽讬谉 讗转 讛讗讬诇谉 诪谉 讛讘讜专 注砖专讬诐 讜讞诪砖 讗诪讛 砖讻讱 砖注专讜 讞讻诪讬诐 砖讛转驻砖讟讜转 砖专砖讬讜 诪讝讬拽 诇讘讜专 注讚 讻讚讬 讛专讞拽转 砖讬注讜专 讝讛 讜讘讞专讜讘 讜砖拽诪讛 砖注谞驻讬讛诐 诪专讜讘讬诐 注讚 讞诪砖讬诐 讗诪讛 讘讬谉 诪诇诪注诇讛 讘讬谉 诪诇诪讟讛 讻讙讜谉 砖讛讜讗 讛专 诪砖讜驻注 讜讛讘讜专 诇诪注诇讛 讜谞讜讟注 诇诪讟讛 讗讜 砖讛讘讜专 诇诪讟讛 讜谞讜讟注 诇诪注诇讛 讘讬谉 诪谉 讛爪讚 讻讙讜谉 砖讛讬讛 拽专拽注 砖讜讛 砖讛专讬 讗祝 讘讘讜专 诇诪注诇讛 讜谞讜讟注 诇诪讟讛 诪"诪 讛砖专砖讬诐 诪转驻砖讟讬诐 讘讻讜转诇讬 讛讘讜专 砖讘转讞转讬转 讛讘讜专 讜诪拽诇拽诇讬谉 讗讜转讜 讜讗驻讬诇讜 谞讟注 诇诪讟讛 诪转讞转讬转 讛讘讜专 诪"诪 注讜砖讬诐 讛诐 转讬讞讜讞 拽专拽注 砖转讞转讬讜 讜诪诇拽讬谉 拽专拽注讬转讛 砖诇 讘讜专 讗诐 讛讘讜专 拽讚诐 拽讜爪抓 讜谞讜转谉 讚诪讬诐 讻诇讜诪专 讗诐 谞讟注 讝讛 讘诇讗 讛专讞拽讛 讜诇讗 讛讬讛 讝讛 诇砖诐 讻砖讘讗 讜诪讬讞讛 爪专讬讱 诇讬转谉 诇讜 讚诪讬诐 讜讗讬谉 诪爪专讬讻讬谉 讗讜转讜 诇拽讜抓 讘诇讗 讚诪讬诐 讛讜讗讬诇 讜讗讬谉 讝讛 讛讬讝拽 讛讘讗 诇讗诇转专 讜讗诐 讗讬诇谉 拽讚诐 讗讜 住驻拽 讝讛 拽讚诐 住驻拽 讝讛 拽讚诐 诇讗 讬拽讜抓 讻诪讜 砖讘讬讗专谞讜 讛讟注诐 诇诪注诇讛 讜专' 讬讜住讬 讗讜诪专 讗驻讬诇讜 讛讘讜专 拽讚诐 讗注"驻 砖专讗讜讬 诇讜 诇讛专讞讬拽 讗诐 诇讗 专爪讛 诇讛专讞讬拽 专砖讗讬 讛讜讗 诇讬讟注 砖讝讛 讞讜驻专 讘转讜讱 砖诇讜 讜讝讛 谞讜讟注 讘转讜讱 砖诇讜 讛讜讗讬诇 讜讗讬谉 讻讗谉 讛讬讝拽 讙讬专讬 砖讛专讬 讗讬谉 讻讗谉 注讻砖讜 砖专砖讬诐 注诇 讛讚专讻讬诐 砖讘讬讗专谞讜 诇诪注诇讛 讜讛诇讻讛 讻专' 讬讜住讬:



讝讛讜 讘讬讗讜专 讛诪砖谞讛 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉:



讻诇 砖注讜砖讛 讘砖诇讜 讚讘专 砖诪讞诪转 讗讜转讜 讚讘专 讻讜转诇讬 讘讬转 讞讘专讜 诪转谞讚谞讚讬谉 讻讙讜谉 专讜讘 讛诪讬讬讛 砖讛诐 讚讻讬诐 讘诪讚讜讻讜转 注诇 讙讘讬 拽专拽注 讗讜 拽讜诇讜转 讗讞专讬诐 讛讜讗讬诇 讜诇讗诇转专 讛讻讜转诇讬诐 诪转谞讚谞讚讬诐 讛专讬 讝讛 讙讬专讬 讜诪爪专讬讻讬诐 讗转 讛诪讝讬拽 诇讛专讞讬拽 讜诪"诪 讗诐 讛谞讚谞讜讚 诪讜注讟 讘讬讜转专 讗讬谉 讞讜砖砖讬谉 诇讜 讜讻讬爪讚 诪砖注专讬谉 讗讜转讜 诪谞讬讞讬谉 住诪讜讱 诇讻讜转诇 讞讘讬转 讗讞转 讜诪谞讬讞讬谉 讻住讜讬 砖诇 注抓 注诇 讛讞讘讬转 讘诇讗 砖讜诐 讞讘讜专 讘讟讬讟 讜讗诐 讗讜转讜 讛讻住讜讬 诪转谞讚谞讚 诪讞诪转 讛拽讜诇 讬砖 诇讞讜砖 讘讜 诇谞讚谞讜讚 讛讻讜转诇讬诐 讜诪专讞讬拽讬诐 讗转 讛诪讝讬拽 讜讗诐 讗讬谉 讛讻住讜讬 诪转谞讚谞讚 讻诇诇 讗注"驻 砖讗谞讜 专讜讗讬诐 讗转 讛讻讜转诇讬诐 诪转谞讚谞讚讬诐 讗讬谉 讞讜砖砖讬谉 诇讜 讻诇诇 讛讬讛 讚讘专 讝讛 谞讚谞讜讚 讛专讗讜讬 诇讞讜砖 诇讜 讜谞驻诇 讛讻讜转诇 诪讞诪转 谞讚谞讜讚 讝讛 讙讚讜诇讬 讛诪讞讘专讬诐 讻转讘讜 砖讛讜讗 讞讬讬讘 讜讻谉 讻转讘讜讛 专讘讜转讬谞讜 讛爪专驻转讬诐 砖讗讬谉 讝讛 讙专诪讗 讻住诇诐 诇砖讜讘讱 砖驻讟专谞讜讛讜 诪诇砖诇诐 讗讞专 砖讗讬谉 讙讜祝 讛诪注砖讛 诪讝讬拽 讗诇讗 讛专讬 讛讜讗 讘讗 诪讙讜祝 诪注砖讛 砖诇讜 讜讗驻讬诇讜 拽讚诐 诪拽讜诐 讝讛 讛注砖讜讬 诇讚讬讻讛 讝讛 拽讜讚诐 砖讬讘谞讛 讝讛 讛讻讜转诇 讗讬谉 拽讚讬诪讛 诪讜注讬诇转讜 讘讻讱 讜讬砖 砖讛讜爪讬讗讜 讚讘专 讝讛 诪诪讛 砖讗诪专 讘讻讗谉 注谞讬 讜讛注砖讬专 讛讜讗 讜诇讗 讛讬讜 住讘讜专讬诐 砖讬讘谞讛 讜谞诪爪讗讜 讻注讜砖讬诐 讘专砖讜转:





讬讚 专诪"讛

拽讙. 讗"专 讬爪讞拽 讛专讜爪讛 砖讬讞讻讬诐 讬讚专讬诐. 讻诇讜诪专 讛专讜爪讛 砖讬转讞讻诐 讬讚专讬诐 讘转驻诇转讜. 讛专讜爪讛 砖讬转注砖专 讬爪驻讬谉. 讜专讘讬 讬讛讜砖注 讘谉 诇讜讬 讗诪专 诇注讜诇诐 讬讚专讬诐 砖诪转讜讱 砖诪转讞讻诐 诪转注砖专 砖谞讗诪专 讗讜专讱 讞讬讬诐 讘讬诪讬谞讛 讘砖诪讗诇讛 注讜砖专 讜讻讘讜讚 讜讗诪专 专讘讬 讬讛讜砖注 讘谉 诇讜讬 砖讻讬谞讛 讘诪注专讘 讚诪爪诇讬 讗爪诇讜讬讬. 讛讬诇讻讱 谞诪讬 讗注"讙 讚住讘讬专讗 诇谉 砖讻讬谞讛 讘讻诇 诪拽讜诐, 讻讬讜谉 讚诪爪诇讬谞谉 讚专讱 讗专抓 讬砖专讗诇 讚讻转讬讘 (诪诇讻讬诐 讗 讞,诪讞) 讜讛转驻诇诇讜 讗诇讬讱 讚专讱 讗专爪诐, 讜转谞讬讗 谞诪讬 讘驻专拽 转驻诇转 讛砖讞专 (讘专讻讜转 诇,讗) 讛讬讛 注讜诪讚 讞讜爪讛 诇讗专抓 讬讻讜讬谉 讗转 诇讘讜 讻谞讙讚 讗专抓 讬砖专讗诇 砖谞讗诪专 [讜讛转驻诇诇讜 讗诇讬讱 讚专讱 讗专爪诐 讛讬讛 注讜诪讚 讘讗专抓 讬砖专讗诇 讬讻讜讬谉 讗转 诇讘讜 讻谞讙讚 讬专讜砖诇讬诐 砖谞讗诪专] 讜讛转驻诇诇讜 讗诇 讛注讬专 讛讝讗转, 讛讬讛 注讜诪讚 讘讬专讜砖诇讬诐 讬讻讜讬谉 讗转 诇讘讜 讻谞讙讚 讘讬转 讛诪拽讚砖 砖谞讗诪专 讜讛转驻诇诇讜 讗诇 讛讘讬转 讛讝讛, 讛讬讛 注讜诪讚 讘讘讬转 讛诪拽讚砖 讬讻讜讬谉 讗转 诇讘讜 讻谞讙讚 讘讬转 拽讚砖讬 讛拽讚砖讬诐 砖谞讗诪专 讜讛转驻诇诇讜 讗诇 讛诪拽讜诐 讛讝讛, 讛讬讛 注讜诪讚 讗讞讜专讬 讛驻专讜讻转 讬专讗讛 注爪诪讜 讻讗诇讜 讛讜讗 诇驻谞讬 讛驻专讜讻转, 谞诪爪讗 注讜诪讚 讘爪驻讜谉 讛讜驻讱 驻谞讬讜 诇诪讝专讞 讘诪讝专讞 讛讜驻讱 驻谞讬讜 诇诪注专讘, 谞诪爪讗讜 讻诇 讬砖专讗诇 诪讻讜讜谞讬诐 讗转 诇讘诐 诇诪拽讜诐 讗讞讚. 讛讬诇讻讱 诇讚讬诇谉 讚讬转讘讬谞谉 讘诪注专讘 讛注讜诇诐 讜爪专讬讻讬谉 诇讗驻讜讻讬 讗驻讬谉 诇诪讝专讞 讻诇驻讬 讗专抓 讬砖专讗诇, 讻讬 诪讚专诪讬 诪爪诇讬谞谉 讗爪诇讜讬讬 讻谞讙讚 拽专谉 诪讝专讞讬转 讚专讜诪讬转 讜讻讬 诪爪驻讬谞谉 诪爪诇讬谞谉 讗爪诇讜讬讬 讻谞讙讚 拽专谉 诪讝专讞讬转 爪驻讜谞讬转. 讜诪讗谉 讚讬转讬讘 诇爪驻讜谞讛 讚讗"讬 诪讚专讬诐 讗讚专讜诪讬 讜诇讗 爪专讬讱 诇爪诇讜讬讬 诇驻讬 砖讗专抓 讬砖专讗诇 诪讻讜讜谞转 讻谞讙讚讜 讘讚专讜诐. 讜讛讬讬谞讜 讚讗诪专 诇讬讛 专讘讬 讞谞讬谞讗 诇专讘 讗砖讬 讻讙讜谉 讗转讜谉 讚讬转讘讬转讜 讘爪驻讜谞讗 讚讗专抓 讬砖专讗诇 讗讚专讬诪讜 讗讚专讜诪讬 讜诇讗 爪专讬讻讬转讜 诇爪诇讜讬讬, 讚讛讗 [讚]诪讞讬讬讘讬转讜 诇爪诇讜讬讬 讻谞讙讚 讗专抓 讬砖专讗诇 讛讜讗 讚诪讬讞讬讬讘讬转讜 诇爪诇讜讬讬, 讜讻讬 诪讻讜谞讬转讜 讗驻讬谞讜 讻诇驻讬 讚专讜诐 讻诇驻讬 讗专抓 讬砖专讗诇 拽讗 诪讻讜讬谞讬转讜. 讜诪谞诇谉 讚讘讘诇 讘爪驻讜谞讛 讚讗专抓 讬砖专讗诇 拽讬诪讗 讚讻转讬讘 诪爪驻讜谉 转驻转讞 讛专注讛:



拽讚. 讛讗 讚转谞讬 专讘讬 讬讜住讬 诪转讬专 讘讞专讚诇 诪驻谞讬 砖讬讻讜诇 诇讜诪专 诇讜 注讚 砖讗转讛 讗讜诪专 诇讬 讛专讞拽 讞专讚诇讱 诪讚讘讜专讬 讛专讞拽 讚讘讜专讱 诪讞专讚诇讬 砖讘讗讜转 讜讗讜讻诇讜转 诇讙诇讜讙讬 讞专讚诇讬, 讗讜拽讬诪谞讗 讘讙诪专讗 讘专讬砖 驻讬专拽讬谉 (诇注讬诇 讘讘讗 讘转专讗 讬讞,讘) 专讘讬 讬讜住讬 诇讚讘专讬讛诐 讚专讘谞谉 拽讗诪专 诇讛讜, 诇讚讬讚讬 注诇 讛谞讬讝拽 诇讛专讞讬拽 讗转 注爪诪讜 讜讗驻讬' 诪砖专讛 讜讬专拽 谞诪讬 诇讗 讘注讜 专讞讜拽讬, 讗诇讗 诇讚讬讚讻讜 讚讗诪专讬转讜 注诇 讛诪讝讬拽 诇讛专讞讬拽 讗转 注爪诪讜, 转讬谞讞 诪砖专讛 讜讬专拽 讚讛谞讬 诪讝拽讬 讛谞讬 讜讛谞讬 诇讗 诪讝拽讬 讛谞讬, 讗诇讗 讞专讚诇 讜讚讘讜专讬诐 转专讜讬讬讛讜 诪讝拽讬 讗讛讚讚讬. 讜拽讬"诇 讻讬 讟注诪讗 讚专讘讬 讬讜住讬, 讜讗驻讬' 诪砖专讛 讜讬专拽 讜讻专讬砖讬谉 讜讘爪诇讬诐 谞诪讬 诇讗 讘注讜 专讞讜拽讬, 讚注诇 讛谞讬讝拽 诇讛专讞讬拽 讗转 注爪诪讜. 讗诇讗 诪讬讛讜 讬诇驻讬谞谉 诪讬谞讛 诪讬讚讬 诇讟注诪讬讛 讚专' 讬讜住讬, 讚讗注"讙 讚住讘讬专讗 诇讬讛 诇专讘讬 讬讜住讬 注诇 讛谞讬讝拽 诇讛专讞讬拽 讗转 注爪诪讜, 讛谞讬 诪讬诇讬 诇注谞讬谉 讛专讞拽讛, 讗讘诇 诇注谞讬谉 转砖诇讜诪讬谉 讗诐 讛讝讬拽 诪砖诇诐 诪讛 砖讛讝讬拽, 讚诇讗 讙专注 讛讗讬 讚讬谞讗 讚诪讬讚讬 讚诇讗讜 讙讬专讬讛 诇讟注诪讬讛 讚专讘讬 讬讜住讬 诪讚讬谞讗 讚诇讗讜 讙讬专讬讛 诇讟注诪讬讛讜 讚专讘谞谉 讛讬讻讗 讚讗专讞讬拽 讻砖讬注讜专 讛专讞拽讛, 讚讗注"讙 讚讬讛讘讬 诇讬讛 专讘谞谉 专砖讜转讗 讻讬 讗讝讬拽 诪砖诇诐, 诇专' 讬讜住讬 谞诪讬 讚住"诇 讚诪讬讚讬 讚诇讗讜 讙讬专讬讛 诇讗 诪讞讬讬讘 诇讗专讞讜拽讬 讗祝 注"讙 讚讬讛讘讜 诇讬讛 专讘谞谉 专砖讜转讗 讻讬 讗讝讬拽 诪讬讛转 诪砖诇诐 诪讛 砖讛讝讬拽. 讜讗诪讟讜诇 讛讻讬谉 诪讬讘注讬 诇谉 诇讗讛讚讜专讬 讗讻讜诇讛讜 讛讬讝讬拽讬 讚驻诇讬讙讬 讘讛讜 专讘谞谉 讜专"讬, 讜讻诇 讛讬讻讗 讚诪讟讬 诇讬讛 讛讬讝讬拽讗 诇讞讚 诪讬谞讬讬讛讜 诪讞诪转 讞讘专讬讛 讗注"讙 讚诇讟注诪讬讛 讚专"讬 讘专砖讜转 拽讗 注讘讬讚 诪讞讬讬讘诇砖诇讜诪讬, 诇讘专 诪讙专诪讗 讘谞讝拽讬谉 讚讗注"讙 讚诇讻转讞诇讛 诪讞讬讬讘 诇讗专讞讜拽讬 讘讚讬注讘讚 驻讟讜专 讻讚讘注讬谞谉 诇讘专讜专讬 诇拽诪谉:



讬讞. 诪专讞讬拽讬谉 讗转 讛讗讬诇谉 诪谉 讛讘讜专 注砖专讬诐 讜讞诪砖 讗诪讛 讜讘讞专讜讘 讜讘砖拽诪讛 讞诪砖讬诐 讗诪讛 讘讬谉 诪诇诪注诇谉 讘讬谉 诪谉 讛爪讚 讗诐 讛讘讜专 拽讚诐 拽讜爪抓 讜谞讜转谉 讚诪讬诐 讜讗诐 讛讗讬诇谉 拽讚诐 诇讗 讬拽讜抓 住驻拽 讝讛 拽讚诐 住驻拽 讝讛 拽讚诐 诇讗 讬拽讜抓 专讘讬 讬讜住讬 讗讜诪专 讗注"驻 砖讛讘讜专 拽讜讚诐 诇讗讬诇谉 诇讗 讬拽讜抓 砖讝讛 讞讜驻专 讘转讜讱 砖诇讜 讜讝讛 谞讜讟注 讘转讜讱 砖诇讜. 讟注诪讗 讚讛讗 诪转谞讬' 诪砖讜诐 讚讗讝诇讬 砖专砖讬 讗讬诇谉 讜诪讝拽讬 诇讬讛 诇讘讜专. 讜拽讬诐 诇讛讜 诇专讘谞谉 讚注讚 注砖专讬诐 讜讞诪砖 讗诪讛 讗讝诇讬 砖专砖讬谉 诇讻诇 专讜讞, 讟驻讬 诇讗 讗讝诇讬. 讜讘讞专讜讘 讜讘砖拽诪讛 讚讗诇讬诪讬 讟驻讬 讜讗讝诇讬 砖专砖讬谉 讚讬讚讛讜 讟驻讬 讞诪砖讬诐 讗诪讛. 讜讛讗 讚拽转谞讬 讘讬谉 诪诇诪注诇谉 讘讬谉 诪谉 讛爪讚, 讛讻讬 拽转谞讬, 讘讬谉 砖讗讞讚 诪讛谉 诇诪注诇讛 讘诪拽讜诐 讙讘讜讛 诪讞讘讬专讜, 讘讬谉 诪谉 讛爪讚 讚诪砖诪注 讘砖讜讛, 讚砖"诪 讚讗驻讬诇讜 讘讜专 诇诪注诇讛 讜讗讬诇谉 诇诪讟讛 诪专讞讬拽讬谉. 讜拽讗诪专讬谞谉 讟注诪讗 讘讙诪专讗 诪驻谞讬 砖诪讞诇讬讚讬谉 讗转 讛拽专拽注 讜诪诇拽讬谉 拽专拽注讬转讗 砖诇 讘讜专.



讗诐 讛讘讜专 拽讚诐 拽讜爪抓 讜谞讜转谉 讚诪讬诐 讜讗诐 讛讗讬诇谉 拽讚诐 诇讗 讬拽讜抓, 讜诪讗讬 砖谞讗 诪讚注讬专 讚拽转谞讬 (诇注讬诇 讘讘讗 讘转专讗 讻讚,讘) 讗诐 讛注讬专 拽讚诪讛 拽讜爪抓 讜讗讬谞讜 谞讜转谉 讚诪讬诐 讜讗诐 讛讗讬诇谉 拽讚诐 拽讜爪抓 讜谞讜转谉 讚诪讬诐, 砖讗谞讬 讛讝讬拽讗 讚专讘讬诐 诪讛讝讬拽讗 讚讬讞讬讚. 住驻拽 讝讛 拽讚诐 住驻拽 讝讛 拽讚诐 诇讗 讬拽讜抓, 讚讻讬讜谉 讚讜讚讗讜 诇讗讜 诇诪讬拽抓 拽讗讬 讻讚拽转谞讬 讗诐 讛讗讬诇谉 拽讚诐 诇讗 讬拽讜抓, 住驻讬拽讜 谞诪讬 诇讗 讗诪专讬谞谉 诇讬讛 拽讜抓, 讚讛注诪讚 讗讬诇谉 注诇 讞讝拽转讜 讜讗讬诪讜专 讗讬讛讜 拽讚讬诐. 专讘讬 讬讜住讬 讗讜诪专 讗注"驻 砖讛讘讜专 拽讜讚诐 诇讗讬诇谉 诇讗 讬拽讜抓, 砖讝讛 讞讜驻专 讘转讜讱 砖诇讜 讜讝讛 谞讜讟注 讘转讜讱 砖诇讜. 讘诪讗讬 拽讗 诪讬驻诇讙讬, 专讘谞谉 住讘专讬 注诇 讛诪讝讬拽 诇讛专讞讬拽 讗转 注爪诪讜, 讜讗驻讬诇讜 讘诪讬讚讬 讚诇讗讜 讙讬专讬讛, 讜专讘讬 讬讜住讬 住讘专 讻诇 讛讬讻讗 讚诇讗讜 讙讬专讬讛 注诇 讛谞讬讝拽 诇讛专讞讬拽 讗转 注爪诪讜 讗讜 讬拽讘诇 讛讝讬拽讜, 讜讛讻讗 谞诪讬 诇讗讜 讙讬专讬讛 讛讜讗, 讚讘注讬讚谞讗 讚拽讗 谞讟注 诇讗 拽讗 诪讝讬拽 诇讬讛 诇讘讜专, 讚讗讻转讬 诇讬转讬谞讛讜 诇砖专砖讬谉 讚诪讝拽讬 诇讬讛. 讜诪爪讬注转讗 讚拽转谞讬 讗诐 讛讘讜专 拽讚诐 拽讜爪抓 讜谞讜转谉 讚诪讬诐 诪讟注诪讗 讚诇讗讜 讙讬专讬讛 讛讜讗, 讚讗注"讙 讚讗讬转 诇讛讜 诇专讘谞谉 注诇 讛诪讝讬拽 诇讛专讞讬拽 讗转 注爪诪讜 讜讗驻讬诇讜 讘诪讬讚讬 讚诇讗讜 讙讬专讬讛, 讛"诪 诇讻转讞讬诇讛 讚诇讬转 诇讬讛 驻住讬讚讗 讗诇讗 诇讗专讞讜拽讬 讘注诇诪讗, 讗讘诇 讘讚讬注讘讚 讚讻讬 拽讬抓 讗讬转 诇讬讛 驻住讬讚讗 讗驻住讜讚讬讛 诪诪讜谞讬讛 诇讙诪专讬 讘诪讬讚讬 讚诇讗讜 讙讬专讬讛 诇讗 讗驻住讚讜讛讜 专讘谞谉. 讜住讜驻讗 讚拽转谞讬 讗诐 讛讗讬诇谉 拽讚诐 诇讗 讬拽讜抓, 诪砖讻讞转 诇讛 讘砖讚讛 砖讗讬谞讛 注砖讜讬讛 诇讘讜专讜转, 讗讬 谞诪讬 讘诇讜拽讞 讻讚讘注讬谞谉 诇诪讬诪专 拽诪谉. 讜专讘讬 讬讜住讬 住讘专 讗注驻"讬 砖讛讘讜专 拽讜讚诐 诇讗讬诇谉 诇讗 讬拽讜抓, 讚诇讗 诪讬讘注讬讗 讘讚讗讬注讘讚 [讗诇讗] 讗驻讬诇讜 诇讻转讞讬诇讛 谞诪讬 诪爪讬 谞讟注, 砖讝讛 讞讜驻专 讘转讜讱 砖诇讜 [讜讝讛 讞讜驻专 讘转讜讱 砖诇讜]. 讜讗讬驻住讬拽讗 讛讬诇讻转讗 讻专' 讬讜住讬. 讜砖"诪 讚注诇 讛谞讬讝拽 诇讛专讞讬拽 讗转 注爪诪讜, 讜讚讜拽讗 讘诪讬讚讬 讚诇讗讜 讙讬专讬讛.



讜讛谞讬 讛专讞拽讜转 讻讜诇讛讬 讚转谞谉 讘讛讗讬 诪转谞讬转讗 讚诇讗 驻诇讬讙 注诇讬讛讜 专讘讬 讬讜住讬 讚讘专讬 讛讻诇 谞讬谞讛讜, 讚讙讬专讬讛 谞讬谞讛讜 讗讜 讙专诪讗 讚讙讬专讬讛, 讜诪讗讬 讚诇讗 讛讜讬 讙讬专讬讛 讚讻讜转诇 讜诇讗 讙专诪讗 讚讙讬专讬讛 讛讜讬 讙讬专讬讛讜 讚砖诇砖讛 讟驻讞讬诐 讚诪砖转注讘讚讬 诇讬讛 诇讻讜转诇, 讚讜诪讬讗 讚诇讗 讬住诪讜讱 诇讜 讻讜转诇 讗讞专 (诇注讬诇 讘讘讗 讘转专讗 讻讘,讗) 讜诪专讞讬拽讬谉 讗转 讛讻讜转诇 诪谉 讛诪讝讞讬诇讛 (砖诐 注"讘) 讜诪讗讬 讚讚诪讬 诇讛讬, 讚诇讗讜 诪砖讜诐 讙讬专讬讛 讜诇讗讜 讙讬专讬讛 讛讜讗 讗诇讗 诪砖讜诐 讚讻诇 讞讚 诪讬谞讬讛讜 拽谞讛 诇讬讛 讝讻讜转讗 讘注诇诪讗 讘专砖讜转讗 讚讞讘专讬讛 诇讛讗讬 诪讬诇转讗 讻讚讘专讬专谞讗 诇注讬诇 (讘讘讗 讘转专讗 讬讝,讗 住讬' 讗 讜讻讘,讘 住讬' 讬):



讬讟. 讜砖诪注讬谞谉 诪讚转谞讗 拽诪讗 讚讻诇 讛讬讻讗 讚讜讚讗讜 诇讗讜 诇诪讬拽抓 拽讗讬 住驻讬拽讜 谞诪讬 诇讗 讗诪专讬谞谉 诇讬讛 拽讜抓, 讜讻谉 讻诇 讻讬讜爪讗 讘讝讛:



拽讛. 讜讛讗 讚转谞谉 诪专讞讬拽讬谉 讗转 讛讗讬诇谉 诪谉 讛讘讜专 注砖专讬诐 讜讞诪砖 讗诪讛 讘讬谉 诪诇诪注诇谉 讘讬谉 诪诇诪讟谉 转讗谞讗 讘讬谉 砖讛讘讜专 诇诪讟讛 讜讗讬诇谉 诇诪注诇讛 讜讘讬谉 砖讛讘讜专 诇诪注诇讛 讜讗讬诇谉 诇诪讟讛. 讜讗诪专讬谞谉 讘讙诪专讗 讘砖诇诪讗 讘讜专 诇诪讟讛 讜讗讬诇谉 诇诪注诇讛 讚讗讝诇讬 砖专砖讬谉 诇诪讟讛 讜诪拽诇拽诇讬 诇讘讜专 讗诇讗 讘讜专 诇诪注诇讛 讜讗讬诇谉 诇诪讟讛 讗诪讗讬 讗"专 讞谞讬谞讗 讘砖诐 专讘讬 讬讜住讬 诪驻谞讬 砖诪讞诇讬讚讬谉 讗转 讛拽专拽注 讜诪诇拽讬谉 拽专拽注讬转讛 砖诇 讘讜专.



专讘讬 讬讜住讬 讗讜诪专 讗注"驻 砖讛讘讜专 拽讜讚诪转 诇讗讬诇谉 诇讗 讬拽讜抓 砖讝讛 讞讜驻专 讘转讜讱 砖诇讜 讜讝讛 谞讜讟注 讘转讜讱 砖诇讜 讗诪专 专' 讬讛讜讚讛 讗诪专 砖诪讜讗诇 讛诇讻讛 讻专讘讬 讬讜住讬 讗诪专 专讘 讗砖讬 讻讬 讛讜讬谞谉 讘讬 专讘 讻讛谞讗 讛讜讛 讗诪专讬谞谉 诪讜讚讬 专讘讬 讬讜住讬 讘讙讬专讬讛. 讻讙讜谉 讚讗讝讬诇 讛讬讝讬拽讗 诪砖注转 讛谞讞转讜 讗讜 诪注讬讚谉 诪注砖讛 讚注讘讬讚 讛讗讬 诪讝讬拽 讘专砖讜转讬讛 讜讗讝讬诇 讛讬讝讬拽讗 讘诇讗 注讬讻讜讘讗 注讚 讚诪讟讬 讙讘讬 讛讚讘专 讛谞讬讝拽 讜诪讝讬拽 诇讬讛, 讚讻讬 讛讗讬 讙讜谞讗 注诇 讛诪讝讬拽 诇讛专讞讬拽 讗转 注爪诪讜, 讚讻诪讗谉 讚注讘讬讚 诪注砖讛 讘专砖讜转讗 讚讞讘专讬讛 讚诪讬.



讜讗驻讬诇讜 讘诪讬讚讬 讚诇讗讜 讙讬专讬讛 讚拽讬讬"诇 讻专' [讬讜住讬] 讚诪转谞讬转讬谉 讚讗诪专 讝讛 讞讜驻专 讘转讜讱 砖诇讜 讜讝讛 谞讜讟注 讘转讜讱 砖诇讜, 讛谞讬 诪讬诇讬 诇讻转讞讬诇讛, 讗讘诇 讗诐 讛讝讬拽 诪砖诇诐 诪讛 砖讛讝讬拽, 讜讗驻讬诇讜 讘讜专 诇诪注诇讛 讜讗讬诇谉 诇诪讟讛, 讚讻诇 讛讬讻讗 讚诇专讘谞谉 诪砖诇诐 诪讛 砖讛讝讬拽 诇专' 讬讜住讬 谞诪讬 讗诐 讛讝讬拽 诪砖诇诐 诪讛 砖讛讝讬拽. 讚讻讬 驻诇讬讙讬 专' 讬讜住讬 讜专讘谞谉 讘诪讬讚讬 讚诇讗讜 讙讬专讬讛 讛谞讬 诪讬诇讬 诇注谞讬谉 讞讬讜讘. 讛专讞拽讛 诇讻转讞诇讛, 讗讘诇 诇注谞讬谉 讞讬讜讘 转砖诇讜诪讬谉 讛讬讻讗 讚讗专讞讬拽 讻砖讬注讜专 讜讗转讗 诪讬谞讬讛 讛讝讬拽讗 诇讗讞专 讝诪谉 诇讗 砖讬讬讻讗 讘驻诇讜讙转讬讬讛讜 讗诇讗 讟注诪讗 讗讞专讬谞讗 讘讗谞驻讬 谞驻砖讬讛 讛讜讗. 讚讗注"讙 讚讻诇 讛讬讻讗 讚讛讜讬 讙讬专讬讛 讞讬讬讘 讜讗注"讙 讚诇讗 讗讝讬诇 诪讻讞讜, 讙讘讬诪讬讚讬 讚诇讗讜 讙讬专讬讛 讗讬讻讗 诇讗讬驻诇讜讙讬, 讚讗讬 讛讜讬 转讜诇讚讛 讚讞讚 诪讛谞讱 讗讘讜转 谞讝讬拽讬谉 讚讞讬讬讘 专讞诪谞讗 注诇讬讬讛讜 诪讞讬讬讘 讻讚讬谞讬讛讜, 讜诪讛讗讬 讟注诪讗 诪讞讬讬讘讬谞谉 诇讬讛 诇讘注诇 转谞讜专 (诇注讬诇 讘讘讗 讘转专讗 讻,讘) 讛讬讻讗 讚讗讝讬拽 诇讘转专 讚讗专讞讬拽 砖讬注讜专 讛专讞拽讛. 讜讗讬 诇讗 讛讜讬 讙讬专讬讛 讜诇讗 砖讬讬讱 讘讬讛 讞讬讜讘讗 讚讗讘讜转 谞讝讬拽讬谉 讗注"讙 讚讛讜讬 讙专诪讗 讚讙讬专讬讛 砖谞诪爪讗 讙讜专诐 诇讝诪谉 讗转 讛讚讘专 讛诪讝讬拽, 讻讙讜谉 诇讬讘讛 讜诇讬讘转讜 讛专讜讞 讛讬讻讗 讚讗讬谉 讘诇讘讜讬讜 诇讘讚讜 (讻讙讜谉) [讻讚讬] 诇诇讘讜转, 讜讻讙讜谉 住诪讬讻转 住讜诇诐 诇砖讜讘讱 讛讬讻讗 讚讙专讬诐 诇拽驻讬爪转 谞诪讬讛, 讻诇 讻讬 讛讗讬 讙讜讜谞讗 讛讬讬谞讜 讙专诪讗 讘谞讝讬拽讬谉 讚拽讬讬诪讗 诇谉 讚驻讟讜专. 讜讙讘讬 砖专砖讬 讗讬诇谉 讛讬讻讗 讚讗讝讬拽讜讛 诇讘讜专 诇讗讞专 讝诪谉, 讗注"讙 讚讛谞讬 砖专砖讬谉 诇讗讜 讗讬讛讜 谞讟注谞讬讛讜 讛诐 讗诇讗 谞讟讬注转 讛讗讬诇谉 讛讜讗 讚讙专诪讗 诇讛讜 诇讗讬转谞讬讛讜 诇讛谞讬 砖专砖讬谉 诇讗讞专 讝诪谉, 讻讬讜谉 讚诪讙讜祝 诪诪讜谞讜 拽讗 讗转讬 诇讗 讙专注讬 诪讗砖讜 讚讗讬转诇讗讬 讘诪讬讚讬 讚诇讗讜 诪诪讜谞讜 讜讛诇讻讛 讜讛讬讝讬拽讛, 讚讗驻讬诇讜 讛讬讻讗 讚驻住拽讬 讙讬专讬讛 诪注讬拽专讗 诪讞讬讬讘 注诇讛 诪砖讜诐 诪诪讜谞讜:





转讜住驻讜转 专讬"讚

(讬讙) 讜讞讜讝专转 讗讞讜专讬 讻讬驻讛 驻诇讬讙讗 讛讗 诪讬诇转' 讚讗诪专讬' 讛讻讗 砖讛讞诪讛 诪讞讝专转 讘诇讬诇讛 讗讞专 讛讻讬驻讛 注诐 讞讻诪讬 讛讙讜讬诐 讛讗讜诪专讬' 讻讬 讛讞诪讛 诇注讜诇诐 讗讬谞讛 诪住讘讘转 讗讞专讬 讛讻讬驻' 讗诇讗 砖讛讙诇讙诇 诪拽讬祝 讗转 讛讗专抓 讜讘诇讬诇讛 讛讜诇讻转 讛讞诪讛 转讞转 讛讗专抓 讜注讚 砖诇讗 转讙讬注 诇诪讝专讞 诇讗 谞讜讻诇 诇专讗讜转讛 诪驻谞讬 砖讛讗专抓 诪讜谞注转 诪诪谞讜 讗转 讗讜专讛:





(讬讚) 诪专讞讬拽讬谉 讗转 讛谞讘诇讜转 讜诪诪讗讬 讚讘讘诇 诇爪驻讜谞讛 砖诇 讗"讬 拽讬讬诪讗. 拽砖讬讗 诇讬 讟讜讘讗 讚讛讗 讗诪专讬' 讘讻诇 讚讜讻转讗 讘诪注专讘讗 讗诪专讬' 讗诇诪讗 讘讘诇 诇诪讝专讞讛 讚讗"讬 拽讬讬诪讗 转砖讜讘讛 讘讘诇 注讜诪讚转 讘爪驻讜谞讛 砖诇 讗"讬 讜诇诪讝专讞讛 砖讛诪讜转讞 讞讜讟 爪驻讜谞讛 砖诇 讗专抓 讜诪讗专讬讱 诇爪讚 诪讝专讞讜 砖诇 注讜诇诐 转讬诪爪讗 讘讘诇 讞讜抓 诪谉 讛讞讜讟 讜讻诇 讛诪讜转讞 讞讜讟 诪讝专讞讛 砖诇 讗"讬 讜诪讗专讬讱 诇爪讚 爪驻讜谞讜 砖诇 注讜诇诐 转诪爪讗 讘讘诇 讞讜抓 诪谉 讛讞讜讟:





砖讬讟讛 诪拽讜讘爪转

 转谞讗 讘讬谉 砖讛讘讜专 诇诪注诇讛. 转讬诪讛 讗诪讗讬 拽讘注 专讘 讗砖讬 讘专讬讬转讗 讝讜 讘转诇诪讜讚 诪讗讬 砖诪注讬谞谉 诪讬谞讛 讚诇讗 转谞讗 讘诪转谞讬转讬谉 讚拽转谞讬 讘讬谉 诪诇诪注诇讛 讘讬谉 诪诇诪讟讛 讜诪爪讬谞谉 诇诪讬诪专 讚讗讬 诪诪转谞讬转讬谉 讛讜讛 讗诪讬谞讗 讚讜拽讗 砖讛讗讬诇谉 诇诪讟讛 诪驻讬 讛讘讜专 讞讬讬讘 诇讛专讞讬拽 讚讗讻转讬 诪讝讬拽 诇讻讜转诇 讛讘讜专 讗讘诇 讗讬 讛讜讬 讗讬诇谉 诇诪讟讛 诪拽专拽注讬转 讛讘讜专 讗讬诪讗 诇讗 讗转讬讗 诪转谞讬转讗 诇讗讜住讜驻讬 讗驻讬诇讜 讗诐 讗讬诇谉 诇诪讟讛 诪拽专拽注讬转 讛讘讜专. 转讜住驻讬 讛专讗"砖 讝"诇. 


讗诐 讛讘讜专 拽讚诐 拽讜爪抓 讜谞讜转谉 讚诪讬诐. 驻讬专砖 专砖"讬 讝"诇 讗祝 注诇 驻讬 砖谞讟注 讛讗讬诇谉 砖诇讗 讘专砖讜转 讻讬讜谉 砖讗讬谞讜 诪讝讬拽 注讚 讝诪谉 讙讚讜诇 诇讗 讞讬讬讘讜讛讜 诇拽讜抓 讗诇讗 讘讚诪讬诐. 讜谞专讗讛 讘注讬谞讬 讚讞讜诪专讗 讛讜讗 砖讛讞诪讬专讜 专讘谞谉 诇讛专讞讬拽 讗转 讛讗讬诇谉 诇讻转讞诇讛 讗祝 注诇 驻讬 砖讛谉 讙讬专讬讛 讜诇讗 讘讚诪讬诐 讜讘讚讬注讘讚 诇讗 讞讬讬讘讜讛讜 诇拽讜抓 讗诇讗 讘讚诪讬诐 诪讬讛讜 讘讛谞讱 讚诪讜讚讛 专讘讬 讬讜住讬 讻讙讜谉 讛专讞拽转 讘讜专 诪谉 讛讘讜专 讗讜 讘讛专讞拽转 讝专注讬诐 诪谉 讛讻讜转诇 砖砖讛 讟驻讞讬诐 讗驻讬诇讜 讘讚讬注讘讚 讬砖 注诇 讛住讜诪讱 诇住诇拽 讛讬讝拽讜 讘诇讗 讚诪讬诐 讜讗讬谉 诇诪讚讬诐 诪讛专讞拽转 讗讬诇谉 砖讗讬谉 诇诪讚讬谉 讞诪讜专 诪谉 讛拽诇 讚讛讗 诪讜讚讛 专讘讬 讬讜住讬 讘讻诇 讛谞讬 讻诪讜 砖讻转讘谞讜 讘专讗砖 讛驻专拽 讜讗讬谉 爪专讬讱 诇讜诪专 砖讗诐 住诪讱 讙驻转 讗讜 诪诇讞 砖诪专讞讬拽 讘诇讗 讚诪讬诐 讻讬讜谉 讚讛砖转讗 谞诪讬 专讗讜讬 诇讛专讞讬拽. 注诇讬讜转 讛专"讬. 


讗诪专 专讘 讬讛讜讚讛 讗诪专 砖诪讜讗诇 讛诇讻讛 讻专讘讬 讬讜住讬. 转诪讬讛讗 诇讬 诇诪讗讬 讗爪讟专讬讱 诇诪驻住拽 讛诇讻讛 讻专讘讬 讬讜住讬 转讬驻讜拽 诇讬讛 诪砖讜诐 转谞讗讬谉 讚讬讛讜砖注 讚讗诪专讬谞谉 诇拽诪谉 讗讞讚 讗讬诇谉 讛谞讜讟讛 讜讗讞讚 讗讬诇谉 讛住诪讜讱 诪讘讬讗讬诐 诪诪谞讜 讘讬讻讜专讬诐 砖注诇 诪谞转 讻谉 讛谞讞讬诇 讬讛讜砖注 讗转 讬砖专讗诇 讗转 讛讗专抓. 讜专讘谞谉 谞诪讬 讚驻诇讬讙讬 注诇讬讛 讚专讘讬 讬讜住讬 讜讻讬 诇讬转 诇讛讜 转谞讗讬谉 砖讛转谞讛 讬讛讜砖注 讜讗讬谉 诇讜诪专 讚驻诇讬讙讬 讘转谞讗讬谉 讚讬讛讜砖注 讚诪专 住讘专 讛转谞讛 讜诪专 住讘专 诇讗 讛转谞讛. 讜讗祝 注诇 讙讘 讚讗诪专 注讜诇讗 诇拽诪谉 讗讬诇谉 讛住诪讜讱 诇诪爪专 讞讘专讜 转讜讱 砖砖 注砖专讛 讗诪讛 讗讬谉 诪讘讬讗讬诐 诪诪谞讜 讘讬讻讜专讬诐 诇讗讜 诇诪讬诪专讗 讚住讘讬专讗 诇讬讛 讚诇讗 讛转谞讛 讬讛讜砖注 讗诇讗 讚住讘讬专讗 诇讬讛 讚讗祝 注诇 驻讬 砖讛转谞讛 砖诇讗 讬讛讗 爪专讬讱 诇讛专讞讬拽 诪讻诇 诪拽讜诐 讗讬谉 诪讘讬讗讬诐 诪诪谞讜 讘讬讻讜专讬诐 砖讗讬谞讜 讬讻讜诇 诇讜诪专 诪谉 讛讗讚诪讛 讗砖专 谞转转 诇讬 讜讻诪讜 砖驻讬专砖 专砖"讬 讝"诇 砖诐. 讜讬砖 诇讜诪专 讚讗讬诇谉 讛住诪讜讱 注诇 讛诪爪专 转专转讬 讗讬转 诇讬讛 诪砖讜诐 讬谞讬拽讛 讜诪砖讜诐 拽诇拽讜诇 讘讜专讜转 讜讬讛讜砖注 诇讻讜诇讬 注诇诪讗 讛转谞讛 诪砖讜诐 讬谞讬拽讛 讜诪砖讜诐 讬砖讜讘 讗专抓 讬砖专讗诇 诇驻讬 砖讬砖讜讘讜 砖诇 注讜诇诐 讘讗讬诇谞讜转 讜讗驻讬诇讜 专讘谞谉 讚专讘讬 讬讜住讬 诪讜讚讜 讘讛讗 讜讻讚转谞谉 诇讗 讬讟注 讗讚诐 讗讬诇谉 住诪讜讱 诇诪爪专 讞讘专讜 讗诇讗 讗诐 讻谉 讛专讞讬拽 诪诪谞讜 讗专讘注 讗诪讜转 讛讬讛 讙讚专 讘讬谞转讬诐 讝讛 住讜诪讱 诇讙讚专 诪讻讗谉 讜讝讛 住讜诪讱 诇讙讚专 诪讻讗谉 讜驻砖讟讛 讗驻讬诇讜 诪驻住讬拽 爪讜谞诪讗 讗讘诇 讛讬讻讗 讚讗讬讻讗 讘讜专 驻诇讬讙讬 讜讻讚转谞讬 讘讛讚讬讗 讘驻诇讜讙转讬讬讛讜 诪专讞讬拽讬谉 讗转 讛讗讬诇谉 诪谉 讛讘讜专 讜讘讛讗 驻诇讬讙讬 讚专讘谞谉 住讘专讬 讻讬讜谉 讚讬砖讜讘讜 砖诇 注讜诇诐 讘讘讜专讜转 讚讛讗 诇讗 讛转谞讛 讬讛讜砖注 讜诇驻讬讻讱 诪专讞讬拽 讜专讘讬 讬讜住讬 住讘专 注讚讬讬谉 讬砖谞讛 诇转拽谞转 讬讛讜砖注 讜讗驻讬诇讜 讘讛讗 诪砖讜诐 讚讟驻讬 讛讜讬 讬砖讜讘 讛注讜诇诐 讘讗讬诇谞讜转 诪讘讘讜专讜转 讚诪讬诐 诪爪讜讬谉 讘注讜诇诐 讟驻讬 讜诇驻讬讻讱 讝讛 讞讜驻专 讘转讜讱 砖诇讜 讜讝讛 谞讜讟注 讘转讜讱 砖诇讜 讜讘讛讗 讛讜讗 讚讗爪讟专讬讱 诇诪驻住拽 讻专讘讬 讬讜住讬 讚讛讻讬谉 诪砖诪注 诪诪讗讬 讚讙专住讬谞谉 讘讬专讜砖诇诪讬 讚讙专住讬谞谉 讛转诐 专讘讬 讬注拽讘 讘专 讗讞讗 讘砖诐 专讘讬 讬讛讜砖注 讘谉 诇讜讬 讟注诪讬谉 讚专讘谞谉 诪砖讜诐 砖讬砖讜讘讜 砖诇 注讜诇诐 讘讘讜专讜转. 砖诪注讜谉 讘专 讘讗 诪砖讜诐 专讘讬 讬讜讞谞谉 讻讱 诪砖讬讘 专讘讬 讬讜住讬 诇讞讻诪讬诐 讻诪讛 讚讗讬转 诇讻讜谉 诪驻谞讬 砖讬砖讜讘讜 砖诇 注讜诇诐 讘讘讜专讜转 讗祝 讗谞讗 讗讬转 诇讬 诪驻谞讬 砖讬砖讜讘讜 砖诇 注讜诇诐 讘讗讬诇谞讜转. 讜诪讬讛讜 讗讻转讬 拽砖讬讗 诇讬 讚诇讬砖谞讗 讚专讘讬 讬讜住讬 讚讗诪专 讚讝讛 谞讜讟注 讘转讜讱 砖诇讜 诪砖诪注 讚诪讚讬谞讗 谞讜讟注 讜讗讬谞讜 诪讝讬拽 讚讘砖诇讜 讛讜讗 谞讜讟注 讜诇讗 诪砖讜诐 转谞讗讬谉 讚讬讛讜砖注 讚诇讗 诪讚讻专讬谞谉 诇讛讜 讘讙诪专讬谉 讻诇诇 讗驻诇讜讙转讗 讚专讘讬 讬讜住讬 讜专讘谞谉 讜讻谉 谞诪讬 谞专讗讛 诪讚讘专讬 专讘讬谞讜 讞谞谞讗诇 讝"诇 砖讻转讘 诇拽诪谉 讙讘讬 诪讬诪专讬讛 讚注讜诇讗 讜讝讛 诇砖讜谞讜: 讜诇讬转讗 诇讛讗 讚注讜诇讗 讚讛讗 讘讛讚讬讗 驻住拽讬谞谉 讛诇讻转讗 讻专讘讬 讬讜住讬 讚讗诪专 讝讛 谞讜讟注 讘转讜讱 砖诇讜 讻讜' 讜讻诇 讛讬讻讗 讚讗讬讬转讬讛 诪讚讬谞讗 诇讗 诪拽专讬 讙讝诇谉 注讚 讻讗谉. 讜讗诐 讻谉 讗讚专讘讛 转讬拽砖讬 诇谉 诇讚讬讚谉 诇诪讛 讛讜爪专讱 讬讛讜砖注 诇转拽谉. 讜讬砖 诇讜诪专 讚注讬拽专 转拽谞转 讬讛讜砖注 诇讗 讗爪讟专讬讱 讗诇讗 诇注谞讬谉 讘讻讜专讬诐 砖讬讛讗 讻诪讘讬讗 诪讗专爪讜 讜诪讘讬讗 讜拽讜专讗 讜讻谉 诪爪讗转讬 讙诐 讘转讜住驻讜转 讜讻谉 诪砖诪注 讘讬专讜砖诇诪讬 讚讙专住讬谞谉 讛转诐 专讘讬 讬讜住讬 讘砖诐 专讘讬 讬讜讞谞谉 讗讬谉 砖专砖讬诐 诇注谞讬谉 讛讘讻讜专讬诐 讗诪专 专讘讬 讬讬住讗 讜讬讗讜转 砖讗诐 讗转讛 讗讜诪专 讻谉 砖讛砖专砖讬诐 注讬拽专 讛谉 诇注谞讬谉 讛讘讻讜专讬诐 诇讗 讗讚诐 讬讻讜诇 诇讛讘讬讗 讘讻讜专讬诐 诪注讜诇诐 砖讛砖专砖讬诐 砖诇 讝讜 讬讜爪讗讬诐 诇转讜讱 砖专砖讬诐 砖诇 讝讜 讜砖专砖讬诐 砖诇 讝讜 讬讜爪讗讬诐 诇转讜讱 砖专砖讬诐 砖诇讜 诇驻讜诐 讻谉 讗诪专 专讘讬 讬讜住讬 讘砖诐 专讘讬 讬讜讞谞谉 讗讬谉 砖专砖讬诐 诇注谞讬谉 讘讻讜专讬诐 讻诇讜诐 讜诇驻讬 讝讛 诪讛 砖谞讞诇拽讜 讘讬专讜砖诇诪讬 专讘讬 讬讜住讬 讜专讘谞谉 讙讘讬 讗讬诇谉 讛住诪讜讱 诇讘讜专 讻诪讜 砖讻转讘谞讜 诇诪注诇讛 诇讗 注诇 转拽谞转 讬讛讜砖注 谞讞诇拽讜 讗诇讗 讗讚专讘讛 拽讗 住讘专讬 专讘谞谉 讚讗祝 注诇 讙讘 讚诪讚讬谞讗 谞讜讟注 讘转讜讱 砖诇讜 诪砖讜诐 砖讬砖讜讘讜 砖诇 注讜诇诐 讘讘讜专讜转 谞讬拽讜诐 讜谞转拽谉 砖讬专讞讬拽 讜讗诪专 诇讛讜 专讘讬 讬讜住讬 讜诇讗 谞驻住讬讚 注讘讜专 讝讛 砖诇讗 讬讟注 诪砖讜诐 转拽谞转 讛注讜诇诐 砖讙诐 讬砖讜讘讜 砖诇 注讜诇诐 讘讗讬诇谞讜转. 讜诇驻讬 讝讛 谞专讗讛 讚诪爪讟专讱 诇讜诪专 讚注讜诇讗 讙讝诇谉 讙诪讜专 拽专讬 诇讬讛 讜诇讬转 诇讬讛 诇讗 讛讗 讚专讘讬 讬讜住讬 讜诇讗 转拽谞转 讬讛讜砖注 讚拽住讘专 讚诇讗 转拽谉 讜讻谉 驻讬专砖 专讘讬谞讜 讞谞谞讗诇 讝"诇 诇拽诪谉 讚诇注讜诇讗 讗讬谞讜 诪讘讬讗 讘讻讜专讬诐 诪砖讜诐 讚讙讝诇谉 讙诪讜专 讛讜讗 讜讻转讬讘 砖讜谞讗 讙讝诇 讘注讜诇讛 讗诇讗 砖专砖"讬 讝"诇 诇讗 驻讬专砖 讻谉. 讜讘讛讗 谞诪讬 谞讬讞讗 诇讬 讛讗 讚讗诪专 专讘讗 讘专讬砖 驻专拽讬谉 讛讘讗 诇住诪讜讱 讘爪讚 讛诪爪专 讗讬谞讜 住讜诪讱 讜讗驻讬诇讜 讘砖讚讛 砖讗讬谞讛 注砖讜讬讛 诇讘讜专讜转 讜讗诐 讻谉 诇讚讬讚讬讛 转拽谞转 讬讛讜砖注 讛讬讻讬 诪砖讻讞转 诇讛 讗诇讗 讚谞爪讟专讱 诇讜诪专 诇讛讛讜讗 诇讬砖谞讗 讚专讘讗 诇讬转 诇讬讛 讚转拽谉 讬讛讜砖注 讘讛讗. 讜诪讬讛讜 讗讻转讬 拽砖讬讗 诇讬 讚讛讬讗讱 讗驻砖专 诇讜诪专 讚诪讚讬谞讗 讗讬谞讜 诪专讞讬拽 讚讛讗 诪砖诪注 讘驻专拽 讞讝拽转 讛讘转讬诐 讜讘驻专拽 讛诪讜讻专 讗转 讛讘讬转 讚讗讬诇谉 讻讬讜谉 讚诪讻讞讬砖 讘讗专注讗 讘注诇 讛拽专拽注 诪爪讬 讗诪专 诇讬讛 注拽讜专 讗讬诇谞讱 砖拽讜诇 讜讝讬诇 讚讛讗 讘诪讜讻专 拽专拽注 讜砖讬讬专 讗讬诇谞讜转 诇驻谞讬讜 讗讬 诇讗讜 讚讗诪专讬谞谉 讚诪讜讻专 谞讞讬转 诇砖讬讜专讗 讜砖讬讬专 讗专注讗 讛讜讛 诪爪讬 讗诪专 诇讬讛 诇讜拽讞 注拽讜专 讗讬诇谞讱 砖拽讜诇 讜讝讬诇 讻讚讗讬转讗 讘驻专拽 讞讝拽转 讜诪砖讜诐 讛讗讬 讟注诪讗 讛讜讗 讜讻讚讗诪专 专讘 讛讜谞讗 讘砖讬诇讛讬 讛诪讜讻专 讗转 讛讘讬转. 讜诪爪讗转讬 讘转讜住驻讜转 讘砖诐 专"讬 讝"诇 讘驻专拽 讞讝拽转 讛讘转讬诐 讙讘讬 讛讗 讚讗诪专讬谞谉 讛转诐 讗讘诇 讗讬诇谉 讻讬讜谉 讚诪讻讞讬砖 讘讗专注讗 讗诪专 诇讬讛 注拽讜专 讗讬诇谞讱 砖拽讜诇 讜讝讬诇 讜讗祝 注诇 讙讘 讚诪讜转专 诇住诪讜讱 诪讻诇 诪拽讜诐 转专注讜诪转 讬砖 讛诇讻讱 诪砖讬讬专 讬谞讬拽讜转 讛讗讬诇谉 诇讬讟注 讗讞专 讘诪拽讜诪讜 讻讚讬 砖诇讗 讬讜讻诇 诇讛转专注诐 注诇讬讜 注讚 讻讗谉 诇砖讜谉 讛转讜住驻讜转. 


讜讛讗 讚讗诪专 专讘 讛讜谞讗 讘砖讬诇讛讬 讛诪讜讻专 讗转 讛讘讬转 讗祝 注诇 讙讘 讚讗诪讜专 专讘谞谉 讛拽讜谞讛 砖谞讬 讗讬诇谞讜转 讘转讜讱 砖诇 讞讘专讜 诇讗 拽谞讛 拽专拽注 诪讻专 拽专拽注 讜砖讬讬专 讗讬诇谞讜转 诇驻谞讬讜 讬砖 诇讜 拽专拽注 讻讜'. 讜讗诪专讬谞谉 讛转诐 专讘 讛讜谞讗 讚讗诪专 讻专讘谞谉 讜讗拽砖讬谞谉 专讘 讛讜谞讗 讻专讘谞谉 驻砖讬讟讗 讜驻专拽讬谞谉 讛讗 拽诪砖诪注 诇谉 讚讗讬 谞驻诇讬 讛讚专 砖转讬诇 诇讛讜 讻诇讜诪专 讚诇讗 砖诪注讬谞谉 诪讚专讘谞谉 注讚 讚讗转讗 专讘 讛讜谞讗 诇讗砖诪讜注讬谞谉 诇驻讬 讚讘专讬 专"讬 讝"诇 爪专讬讻讬诐 讗谞讜 诇讜诪专 讚专讘 讛讜谞讗 讙讜驻讬讛 诇讗 讗转讗 诇讗砖诪讜注讬谞谉 讗诇讗 讚讗驻讬诇讜 转专注讜诪转 讗讬谉 诇讜 注诇讬讜 讜讝讛 讚讞讜拽 讜讗驻讬诇讜 转讗诪专 讚讛驻专砖 讬砖 讘讬谉 谞讜讟注 讘砖讚讛讜 诪诪砖 住诪讜讱 诇诪爪专 讞讘专讜 讜讘讬谉 诪讬 砖讗讬谉 诇讜 拽专拽注 讻诇诇 讗诇讗 砖砖讬讬专 讗讬诇谞讜转 诇驻谞讬讜 讚讻讬讜谉 砖讗讬谉 诇讜 砖讚讛 讛专讬 讝讛 讻谞讜讟注 诪诪砖 诇转讜讱 砖讚讛 讞讘专讜 讗讻转讬 转拽砖讬 讚讗诐 讻谉 诪讗讬 拽讗 诪砖诪注 诇谉 专讘 讛讜谞讗 讗诇讬讘讗 讚专讘谞谉 讘诪讜讻专 拽专拽注 讜诪砖讬讬专 讗讬诇谞讜转 诇驻谞讬讜 讚讬砖 诇讜 拽专拽注 讚讗讬 谞驻讬诇 讛讚专 砖转讬诇 诇讛讜 驻砖讬讟讗 讚讻讬讜谉 讚拽专拽注 讬砖 诇讜 诇专讘谞谉 驻砖讬讟讗 讚砖转讬诇 讻诇 讗讬诪转 讚讘注讬 讚讛讗 讗驻讬诇讜 砖讬讬专 拽爪转 拽专拽注 讙专讬讚讗 砖转讬诇 诇讻转讞诇讛 讻诇 砖讻谉 讘诪砖讬讬专 拽专拽注 讜讗讬诇谞讜转 砖讬讻讜诇 诇讬讟注 讗讞专讬诐 讘诪拽讜诪诐 讜讗诐 讻谉 讗讻转讬 转拽砖讬 诇谉 专讘 讛讜谞讗 讻专讘谞谉 驻砖讬讟讗 讻讚讗拽砖讬谞谉 诪注讬拽专讗. 讜诪讬讛讜 专砖"讬 讝"诇 驻讬专砖 讛转诐 讚讗讬 诇讗讜 诪讬诇转讬讛 讚专讘 讛讜谞讗 讛讜讛 讗诪讬谞讗 讚讗驻讬诇讜 诇专讘谞谉 讗诇 谞驻诇讜 诇讗 砖转讬诇 诇讛讜 讜诇讬转 诇讬讛 拽专拽注 讻诇诇 诪砖讜诐 讚讛讜讛 砖讬讜专 讛拽专拽注 诇讙讘讬 讗讜转诐 讗讬诇谞讜转 讻砖讬讜专 讚专讱 诇讙讘讬 讘讜专 讜讗诇讜 谞驻诇 讛讘讜专 讘注谞讬谉 砖讗讬 讗驻砖专 诇转拽谞讜 砖讜讘 讗讬谉 诇讜 讚专讱 讛讻讬 谞诪讬 讻砖谞驻诇讜 讛讗讬诇谞讜转 砖讜讘 诇讗 讬讛讬讛 诇讬 拽专拽注 讻诇诇 拽诪砖诪注 诇谉 专讘 讛讜谞讗 砖讛拽专拽注 诪砖讜讬专 讛讜讗 诇讙诪专讬 讜讗讬 谞驻讬诇 讗讬诇谞讜转 讛讚专 砖转讬诇 诇讛讜 讗讞专 讻讱 诪爪讗转讬 砖诐 诇专诪讘"谉 讜讝讛 诇砖讜谞讜: 砖讗诐 诇讗 讛砖诪讬注谞讜 专讘 讛讜谞讗 讻谉 讛讬讬转讬 讗讜诪专 砖讗祝 注诇 驻讬 砖砖讬讬专 拽专拽注 讙诪讜专 讗诐 诪转讜 讬讛讗 讛拽专拽注 砖诇讛 讗驻讬诇讜 讛讻讬 诇讗 讬讟注 讗讞专讬诐 转讞转讬讛诐 讻讚讬 砖诇讗 讬爪讗讜 砖专砖讬诐 诇转讜讱 砖讚讛 讞讘专讜 讚讛讗 诇讗讜 砖讚讛 讗讬诇谉 讘驻谞讬 注爪诪讜 讛讜讗 砖讬住诪讜讱 诇诪爪专 诪砖讜诐 转谞讗讬诐 砖讛转谞讛 讬讛讜砖注 砖诇讗 注诇 讚注转 砖讚讛 讗讬诇讜 砖讬讬专 砖谞讬诐 讜讛砖转讗 拽讗 诪砖诪注 诇谉 专讘 讛讜谞讗 讚砖讬讬专 诇讙诪专讬 砖讗驻讬诇讜 诪转讜 讬讟注 讗讞专讬诐 转讞转讬讛诐 谞专讗讛 砖讛讜讗 讝"诇 住讘讜专 砖诇讗 讛转谞讛 讬讛讜砖注 讗诇讗 讘砖讚讛 讗讬诇谉 讻诇讜诪专 砖讚讛 讛专讗讜讬讛 诇砖诇砖讛 讗讬诇谞讜转 砖谞拽专讗讬诐 砖讚讛 讗讬诇谉 讗讘诇 讻讗谉 砖讗讬谉 诪砖讜讬专 诇讜 讗诇讗 拽专拽注 诇砖谞讬 讗讬诇谞讜转 讗讬谉 讝讛 砖讚讛 讗讬诇谉 讜讗讬 诇讗讜 诪砖讜诐 砖讬讜专讗 讻讬 谞驻诇讬 诇讗 谞讟注 诇讛讜 讜诪砖讜诐 砖讬讜专讗 谞讟注 诇讛讜. 讛专砖讘"讗 讝"诇. 


驻讗驻讬 讬讜谞讗讛 注谞讬 讜讛注砖讬专 讛讜讛. 诪砖诪注 讚诪砖讜诐 讛讻讬 讗讬爪讟专讬讱 诇诪讬诪专 注谞讬 讜讛注砖讬专 讛讜讛 诇讜诪专 讚讗祝 注诇 讙讘 讚讛讞讝讬拽讜 砖诇砖 砖谞讬诐 讘讻讱 拽讜讚诐 砖讛注砖讬专 讗讬谉 讞讝拽转讜 讞讝拽讛 讚讻讬讜谉 讚注谞讬 讛讜讛 诇讗 诪住讬拽 讗讚注转讬讛 砖讬转注砖专 讜讬讘谞讛 讜讻讚讗诪专讬谞谉 讞讘专讱 诪讬转 讗砖专 讗转注砖专 诇讗 转讗砖专 讜诇驻讬讻讱 诇讗 诪讬讞讛 讛讗 讗诐 讛讬讛 注砖讬专 诪转讞诇转讜 讜诇讗 诪讬讞讛 讗驻讬诇讜 拽讜讚诐 砖讬讘谞讛 讞讝拽转诐 讞讝拽讛 讚讬讻讜诇 讛讜讗 诇诪讞讜转 讗驻讬诇讜 拽讜讚诐 砖讬讘谞讛 讜讻讚讻转讬讘谞讗 诇注讬诇 讙讘讬 讙驻转 讜住讬讚 讜讻讬讜谉 砖诇讗 诪讬讞讛 注诇转讛 诇讛诐 讞讝拽讛 讚讗讝 诇讗 讛讬讛 谞讝拽讜 谞讝拽 讙讚讜诇 诇砖注转讜 讻讚讬 砖谞讗诪专 谞讝拽讬诐 讻讗诇讜 讗讬谉 讗讚诐 诪讜讻专诐 讜讻拽讜讟专讗 讜讻讘讬转 讛讻住讗 讚诪讜 讗讘诇 讗诐 诇讗讞专 砖讘谞讛 讛讗驻讚谞讗 讛讞讝讬拽讜 讗讬谉 诇讛诐 讞讝拽讛 讻讜'. 讛专砖讘"讗 讝"诇





诪讛专砖"讗 - 讞讬讚讜砖讬 讛诇讻讜转

讘讚"讛 注谞讬 讜讛注砖讬专 讻讜' 讜讛"讛 讞谞讜转 砖诇 谞讞转讜诪讬谉 讜爪讘注讬谉 讜讗讬谉 讞讬诇讜拽 讘讬谉 讚讬专讛 讻讜' 注讻"诇 讬专讗讛 砖讛讜爪专讻讜 诇讻诇 讝讛 诪砖讜诐 讚讬砖 诇讘注诇 讚讬谉 诇讞诇讜拽 讜诇讜诪专 讚专驻转 讘拽专 诇讗 讛讜讛 讙讬专讬 讚讬诇讬讛 讜诪砖"讛 拽讗诪专讬 讚讛"讛 讞谞讜转 砖诇 谞讞转讜诪讬谉 讻讜' 讚讛讜讛 讙讬专讬 讚讬诇讬讛 讜诇讗讜 讚讜拽讗 谞拽讟 专驻转 讘拽专 讚讛讗 讘讞讚 讘讘讗 诪转谞讬 讘诪转谞讬' 讜讻转讘讜 讚讗讬谉 讞讬诇讜拽 讘讬谉 讚讬专讛 诇砖讗专 讻讚讘注讬 诇诪讬诪专 诪注讬拽专讗 讗诇讗 讚诇诪住拽谞讗 讚讛讬讬谞讜 诇驻讬' 专"讞 讜专"转 讘砖讬讟转 讞专讚诇 讚诇诪住拽谞讗 讚拽讗诪专 讗诇讗 讗诪专 专讘讬谞讗 讻讜' 诇专讘讗 谞诪讬 砖专讬 诇住诪讜讱 讘讻诇 讚讘专 讜诇讗 驻诇讬讙讬 注诇 讗讘讬讬 讗诇讗 讘讘讜专 讜拽"诇:





诪讛专砖"讗 - 讞讬讚讜砖讬 讗讙讚讜转

专"讗 讗讜诪专 讛注讜讛"讝 讚讜诪讛 诇讗讻住讚专讛 讻讜'. 讜讻讬讜谉 砖讛讙讬注讛 讞诪讛 讗爪诇 拽专谉 诪注专讘讬转 爪驻讜谞讬转 谞讻驻驻转 讜注讜诇讛 诇诪注诇讛 诪讛专拽讬注 讜专"讬 讗讜诪专 讻诪讬谉 拽讜讘讛 讻讜' 讜讻讬讜谉 砖讛讞诪讛 诪讙注转 诇拽专谉 爪驻讜谞讬转 诪注专讘讬转 诪拽驻转 讻讜'. 谞"诇 讚驻诇讜讙转讬讬讛讜 讘诪讗讬 讚驻诇讬讙讬 驻专拽 诪讬 砖讛讬讛 讟诪讗 讞讻诪讬 讗"讛 讜讞讻诪讬 讬砖专讗诇 讞讻诪讬 讗"讛 讗讜诪专讬诐 讚讘讬讜诐 讞诪讛 诪讛诇讻转 诇诪注诇讛 诪讛专拽讬注 讜讘诇讬诇讛 诇诪讟讛 诪讛专拽讬注 讜讞"讬 讗讜诪专讬诐 讚讘诇讬诇讛 注讜诇讛 讛讞诪讛 诇诪注诇讛 诪讛专拽讬注 讜讛砖转讗 专"讗 讻讞"讬 讜专"讬 讻讞讻诪讬 讗"讛 砖讛讜讚讜 讞讻诪讬 讬砖专讗诇 诇讞讻诪讬 讗"讛 讻讚讗诪专讬谞谉 驻专拽 诪讬 砖讛讬讛 讟诪讗 讜讚讜"拽:


诪拽驻转 讜讞讜讝专转 讗讞讜专讬 讻讬驻讛 砖谞讗诪专 讛讜诇讱 讗诇 讚专讜诐 讻讜'. 谞专讗讛 讚专讗讬讬转讜 砖诇 专讘讬 讬讛讜砖注 诪讛讗讬 拽专讗 砖讙诐 专讜讞 爪驻讜谉 讬砖 诇讜 诪讞讬爪讛 讗诇讗 砖讞讜讝专转 讛讞诪讛 讗讞讜专讬 讻讬驻讛 讻讬讜谉 讚讙诐 讙讘讬 诪讝专讞 讜诪注专讘 讻转讬讘 住讜讘讘 砖驻注诪讬诐 住讜讘讘转谉 讻讜' 讘讬讜诐 拽爪专 讜注"讻 讛讛讜讗 住讜讘讘 驻讬专讜砖讜 讗讞讜专讬 讻讬驻讛 砖讛专讬 讬砖 砖诐 诪讞讬爪讛 砖讘讜 诪讛诇讻转 讘讬讜诐 讗专讜讱 讬砖 诇谞讜 诇讜诪专 谞诪讬 讚住讜讘讘 讚讻转讬讘 讙讘讬 爪驻讜谉 谞诪讬 诪讬讬专讬 讘讻讛"讙 砖讬砖 讘讜 诪讞讬爪讛 讗诇讗 砖诪拽驻转 讘讜 讗讞讜专讬 讻讬驻讛 讜拽"诇:


讜讛讗 讗诪专 诪专 专讜讞 讚专讜诪讬转 诪注诇讛 讻讜'. 注讬讬谉 驻专砖"讬 讜讬讜转专 谞专讗讛 诇驻专砖 讚讗专讜讞 讚专讜诪讬转 讙讜驻讛 驻专讬讱 讚拽转谞讬 讛讻讗 讚诪诪谞讛 转讘讗 住讜驻讛 讚讛讬讬谞讜 专讜讞 住注专讛 讻诪讜 住讜驻讛 讜住注专讛 讜讙讜' 讚讬砖注讬讛 讜讛讗诪专 诪专 讚诪注诇讛 专讘讬讘讬诐 讚诪砖诪注 讚谞讜讞讛 讛讬讗 讜诪砖谞讬 讛讗 讚讗转讬 诪讟专讗 讘谞讬讞讜转讗 诪注诇讛 专讘讬讘讬诐 讜讻讬 讗转讬讗 诪讟专讗 讘砖驻讬讻讜转讗 讛讬讗 讘讗讛 讘住讜驻讛 讜住注专讛 讜拽"诇:


砖诪讝诇转 讗转 讛讝讛讘 讻讜'. 讚讛讬讬谞讜 砖注"讬 讗讜转讜 讛专讜讞 讘讗 讛讝讛讘 砖讛讜讗 讝诇 讘注讬谞讬 讘专讬讜转 讜诪爪讜讬 讘讬讚 专讘讬诐 讜谞拽讟 诇砖讜谉 讝诇 讻讚谞拽讟 讘讘专讬讬转讗 注"砖 转讝诇 讻讟诇 讜讙讜' 讜讛讗 讚诪讬讬转讬 讜讻谉 讛讜讗 讗讜诪专 讛讝诇讬诐 讝讛讘 讜讙讜' 讗讬谞讜 讗诇讗 诇专讗讬讛 砖谞诪爪讗 讛讗讬 诇讬砖谞讗 讚讝讬诇讜转讗 讙讘讬 讝讛讘 讜拽"诇:


诇讗 讛讜讙砖诪讛 专讜讞 讚专讜诪讬转 砖谞讗诪专 讜讬讙讝讜专 讜讙讜' 讜讬讗讻诇 注诇 砖诪讗诇 讜诇讗 砖讘注讜. 讬砖 诇驻专砖 讘讝讛 诪讗砖专 砖诪注转讬 讚专讱 爪讞讜转 讘拽专讗 讗讜讛讘 讻住祝 诇讗 讬砖讘注 讻住祝 讻讬 讛讬讛 讗讬砖 讗' 讗讜讛讘 讻住祝 讘讬讜转专 讜讘拽砖 诪讛讗诇 讬转' 砖讘讻诇 诪讛 砖讬讙注 讘讜 讛讜讗 讘讬讚讜 讬讛讬讛 谞注砖讛 讻住祝 讜讛拽讘"讛 诪诇讗 砖讗诇转讜 讜讛谞讛 讛讜讗 讻砖讘讗 诇讗讻讜诇 诇讞诐 谞讙注 讘讜 讬讚讜 讜谞注砖讛 讻住祝 讜诇讗 讛讬讛 诇讜 诪讛 诇讗讻讜诇 讜讝"砖 诇讗 讬砖讘注 讻住祝 讜讻谉 转驻专砖 讘讛讗讬 拽专讗 讻砖讛拽讘"讛 讙讜讝专 注诇 讬诪讬谉 专讜讞 讚专讜诐 砖诇讗 讬讘讗 诪讟专 讬讛讬讛 专注讘 讜讝讛 讘注诇讬 讻讬住讬诐 讜讛注砖讬专讬诐 讘讗讜 诇讗讻讜诇 注诇 砖诪讗诇 讜专讜讞 爪驻讜谉 砖讛讜讗 讛讝讛讘 砖讘讗 注"讬 专讜讞 爪驻讜谉 砖诪讝诇转 讛讝讛讘 讻讚拽讗诪专讬谞谉 讜诇讗 砖讘注讜 讘讜 讜拽"诇:


诪讬讜诐 砖讞专讘 讘讛诪"拽 讗讬谉 讛讙砖诪讬诐 讬讜专讚讬诐 诪讗讜爪专 讟讜讘 砖谞讗诪专 讬驻转讞 讜讙讜'. 讬砖 诇讚拽讚拽 讚讙讘讬 讬讜专讚讬谉 诪讗讜爪专 讟讜讘 转诇讛 讛讚讘专讬诐 讘砖转讬诐 讘注讜砖讬谉 专爪讜谞讜 砖诇 诪拽讜诐 讜讘砖专讜讬谉 讬砖专讗诇 注诇 讗讚诪转诐 讜讘讛讬驻讱 讘讗讬谉 讬讜专讚讬谉 诪讗讜爪专 讟讜讘 诇讗 转诇讛 讛讚讘专 讗诇讗 讘讗讞转 诪讛谉 讚讛讬讬谞讜 讘讗讬谉 砖专讜讬谉 注诇 讗讚诪转谉 讜讬"诇 讚讬讜专讚讬谉 诪讗讜爪专 讟讜讘 转讜诇讛 讘砖谞讬讛诐 讚讻转讬讘 讬驻转讞 讛' 诇讱 讜讙讜' 讚拽讗讬 讗专讬砖讗 讚注谞讬谞讗 讚讻转讬讘 讜讛讬讛 讗诐 砖诪讜注 转砖诪注 讜讙讜' 讚讛讬讬谞讜 注讜砖讬谉 专爪讜谞讜 砖诇 诪拽讜诐 讜诪住讬讬诐 讘讛讗讬 拽专讗 诇转转 诪讟专 讗专爪讱 讜讙讜' 讚讛讬讬谞讜 讻砖砖专讜讬谉 注诇 讗讚诪转谉 讗讘诇 讘讗讬谉 注讜砖讬谉 专爪讜谞讜 砖诇 诪拽讜诐 诇讗 讚讬讬谉 讚讗讬谉 讬讜专讚讬谉 诪讗讜爪专 讟讜讘 讗诇讗 讚讗讬谉 讬讜专讚讬谉 讻诇诇 砖谞讗诪专 讜注爪专 讗转 讛砖诪讬诐 讜诇讗 讬讛讬讛 诪讟专 讜讙讜' 讗诇讗 砖讗诪专 讚讗祝 讗诐 注讜砖讬谉 专爪讜谞讜 砖诇 诪拽讜诐 讗诐 讗讬谉 砖专讜讬谉 注诇 讗讚诪转谉 讜诪转驻诇诇讬诐 砖诐 讘讗专爪讜转 讗讜讬讘讬讛诐 注诇 讛诪讟专 讜讛诐 谞注谞讬谉 诪"诪 讗讬谞讜 讘讗 诪讗讜爪专 讟讜讘 讻讚讻转讬讘 讘讛讗讬 拽专讗 诪讟专 讗专爪讱 讜讻讚讗诪专讬谞谉 讘驻专拽 拽诪讗 讚转注谞讬转 讗"讬 砖讜转讛 诪讬 讙砖诪讬诐 讜讻诇 讛注讜诇诐 讻讜诇讜 诪转诪爪讬转 注"砖 讜讚讜"拽:


讛专讜爪讛 诇讛讞讻讬诐 讬讚专讬诐 讜讛专讜爪讛 讻讜'. 讛讻讜谞讛 讘讜 讻讚诇注讬诇 讻讬 讛诇讞诐 讗砖专 讘讜 讬讞讬讛 讛讗讚诐 讛讜讗 诪专讜讞 讚专讜诐 讜讛专讜爪讛 砖诇讗 诇讛专讘讜转 讛讜谉 专拽 讻讚讬 讞讬讬讜 砖讬讞讻讬诐 讘转讜专讛 讬转谉 驻谞讬讜 诇讗讜转讜 爪讚 讗砖专 讛诇讞诐 讘讗 诪诪谞讜 讜诇讗 讛讝讛讘 砖讛讜讗 讚专讜诐 讗讘诇 讘讛讬驻讱 讛专讜爪讛 诇讛注砖讬专 讬爪驻讬谉 讬转谉 驻谞讬讜 诇讗讜转讜 爪讚 讗砖专 讛讝讛讘 讘讗 诪诪谞讜 砖讛讜讗 爪驻讜谉 讻讚诇注讬诇 讜讗诪专 讜住讬诪谞讱 砖诇讞谉 讘爪驻讜谉 讻讜' 砖讛讜讗 砖诇讞谉 诪诇讻讬诐 讜注砖讬专讬诐 讜诇讗 讛讬讛 注诇讬讜 专拽 诇讞诐 讛驻谞讬诐 专诪讝 砖诇讗 讬住诪讻讜 注诇 专讬讘讜讬 讛讜谞诐 讻讬 诇讗 讬砖讘注讜 诪诪谞讜 专拽 诪谉 讛诇讞诐 讛讘讗 诪爪讚 讛砖谞讬 砖讛讜讗 讚专讜诐 讜诪谞讜专讛 讛讬转讛 讘讚专讜诐 砖讛讬讜 诪住转驻拽讬谉 讘讛 讘砖诪谉 诇谞专 讻谉 讛专讜爪讛 诇讛讞讻讬诐 诇讗 讬讘拽砖 诪诪讜谉 专讘 专拽 砖讬住转驻拽 讘诪注讟 讻讚讬 诇拽讬讬诐 谞驻砖讜 讜谞砖诪转讜 讛拽专讜讬讛 谞专 讗诇讛讬诐 谞砖诪转 讗讚诐 讜讚讗诪专 诪转讜讱 砖诪转讞讻诐 诪转注砖专 讻讜' 讻讬 讛讞讻诐 讛讜讗 讛诪住转驻拽 讘诪讛 砖讬砖 诇讜 讻诪"砖 讛讜讗 讘注讜砖专 讛讗诪讬转讬 砖讗诪专讜 讗讬讝讛讜 注砖讬专 讛砖诪讞 讘讞诇拽讜 讜诪讬讬转讬 诪拽专讗 讜讘砖诪讗诇讛 注讜砖专 讜讻讘讜讚 讚讛讗讬 讘砖诪讗诇讛 拽讗讬 讗讚诇注讬诇 讚讻转讬讘 讗讚诐 诪爪讗 讞讻诪讛 讜讙讜' 讻讬 讟讜讘 住讞专讛 讙讜' 专"诇 砖讗讬谉 讛注讜砖专 转诇讜讬 讘砖诪讗诇 砖讬注砖讬专 讜讬爪驻讬谉 讗诇讗 砖讛注讜砖专 转诇讜讬 讘砖诪讗诇讛 砖诇 讞讻诪讛 砖讝讻专 诇注讬诇 讜讛讬讬谞讜 讛诪住转驻拽 讘诪讛 砖讬砖 诇讜 讗讬 谞诪讬 讻讚讗诪专讬谞谉 诇诪砖诪讗讬诇讬诐 讘讞讻诪讛 讚讛讬讬谞讜 砖诇讗 诇砖诪讛 讝讜讻讛 诇注讜砖专 讜讻讘讜讚 讜拽专讜讘 诇注谞讬谞讜 讚诇注讬诇 专讗讬转讬 讻转讜讘 砖讜讘 讘转专讙讜诐 讬讜谞转谉 驻' 驻拽讜讚讬 讜讝"诇 讜转讛谞注诇 讬转 驻转讜专讗 诇住讟专 爪驻讜谞讗 诪讟讜诇 讚诪转诪谉 诪转讬讛讘 注讜转专讗 讚诪转诪谉 讝诇讞谉 专住讬住讬谉 讻讜' 讜转讛谞注诇 讬转 诪谞专转讗 讘住讟专 讚专讜诪讗 诪讟讜诇 讚诪转诪谉 砖讘讬诇讬 讻讜' 诪转诪谉 讙谞讝讬 讞讻诪讜转 讚诪转讬诇讬谉 诇谞讛讜专讗 讻讜' 注讻"诇 注"砖 讘讗讜专讱 诪讬讛讜 诪"砖 注诇 爪讚 爪驻讜谉 讚诪转诪谉 讝诇讞谉 专住讬住讬谉 讻讜' 诇讻讗讜专讛 讛讜讗 住讜转专 住讜讙讬讗 讚砖诪注转讬谉 讚拽讗诪专 讛专讘讬讘讬诐 讘讗讬诐 诪讚专讜诐 讜讗讚专讘讛 专讜讞 爪驻讜谉 诪讜谞注 讛专讘讬讘讬诐 讜讗驻砖专 诇讜诪专 讚注诇 专住讬住讬 讟诇 拽讗诪专 讚讘讗讬诐 诪爪驻讜谉 讻讚讚专讬砖 诇注讬诇 转讝诇 讻讟诇 讝讜 专讜讞 爪驻讜谞讬转 讻讬 诇注转 讛砖讞专 讬注诇讛 讛讟诇 砖讗讝 专讜讞 爪驻讜谉 砖讜诇讟 讜讛讟诇 讗讬谞讜 谞注爪专 诇注讜诇诐 讻诪讜 专讜讞 爪驻讜谉 讻讚诇注讬诇 讜讚讜"拽:





专砖"砖

转讚"讛 注谞讬 讘讛讙"讛. 讚讻诇 诪专讗 讚诪讞讬 讻讜'. 讗诪转 砖讻"讛 诇砖讜谉 讛讙诪' 诇注讬诇 (讬"讝 讘) 讗讘诇 讛讻讗 谞专讗讛 讚爪"诇 讚讻诇 诪讞讗 讻讜':





讛讙讛讜转 讬注讘"抓

讗状诇 专' 讞谞讬谞讗 诇专讘 讗砖讬. 谞"讘 谞"诇 专讘 讗住讬 爪"诇 转诇诪讬讚讬讛 讚专讘 讜讛讜讗 讛讬讛 转讞诇讛 讘讘讘诇 讜注诇讛 诇讗"讬 诪驻谞讬 讗诪讜 讻讚讗讬转讗 驻"拽 讚拽讚讜砖讬谉 [诇讗:]:


砖诐 驻讗驻讬 讬讜谞讗讛. 谞状讘 诪讗专抓 讬讜谉 讛讬讛:





讘谉 讬讛讜讬讚注

讛指专讜止爪侄讛 砖讈侄讬旨址讞职讻旨执讬诐, 讬址讚职专执讬诐. 谞专讗讛 诇讬 讘住"讚 专诪讝 诇驻讬 讚专讻讜 注诇 驻讬 诪讛 砖讗诪专讜 讞讻诪讬 讛诪讜住专 砖讘注谞讬讬谞讬诐 讛谞驻砖讬讬诐 讬住转讻诇 讛讗讚诐 讘讙讚讜诇讬诐 诪诪谞讜 讻讚讬 砖讬专讗讛 注爪诪讜 讞住专 讛专讘讛 讜讘注谞讬讬谞讬诐 讛讙讜驻谞讬讬诐 讬住转讻诇 讘拽讟谞讬诐 诪诪谞讜 讻讚讬 砖讬专讗讛 注爪诪讜 讜讬砖诪讞 讘讞诇拽讜, 住讬诪谉 诇讚讘专 讗植砖侄讈专 讘址旨砖指旨讈诪址讬执诐 诪执诪址旨注址诇 讜址讗植砖侄讈专 讘指旨讗指专侄抓 诪执转指旨讞址转 (讚讘专讬诐 讛, 讝) 谞诪爪讗 讘注谞讬讬谞讬诐 讛谞驻砖讬讬诐 砖讛诐 诇诪注诇讛 爪专讬讱 讛讗讚诐 诇诪注讟 注爪诪讜 砖讬专讗讛 注爪诪讜 讞住专 讛专讘讛 讗讘诇 讘注谞讬讬谞讬诐 讛讙讜驻谞讬讬诐 砖讛诐 诇诪讟讛 爪专讬讱 讛讗讚诐 诇讛讙讚讬诇 注爪诪讜 砖讬专讗讛 注爪诪讜 注砖讬专 讜诪诇讗 讜讙讚讜砖. 讜讝讛 谞专诪讝 诇诪注诇讛 诪谉 讗讜转讬讜转 '诇值讘' 讬砖 讗讜转讬讜转 '讗址讱职' 砖讛讜讗 诇砖讜谉 诪讬注讜讟 讜讗诇讜 注讜诪讚讬谉 讘讬诪讬谉 讗讜转讬讜转 诇值讘 砖砖诐 讛讞讻诪讛.
讜讝讛讜 砖讗诪专 讛指专讜止爪侄讛 砖讈侄讬旨址讞职讻旨执讬诐 讬址讚职专执讬诐 讻诇讜诪专 讘注谞讬谞讬 讛讞讻诪讛 砖讛诐 讛谞驻砖讬讬诐 讬诪注讟 注爪诪讜 砖讬专讗讛 注爪诪讜 讛讞住专 讚讘讗讜转讬讜转 讗址讱职 讛诐 讘讬诪讬谉 '诇值讘' 砖讛讜讗 讛专讜讗讛 讜职讛指专讜止爪侄讛 诇职讛址注植砖讈执讬专 讬址爪职驻旨执讬谉 讻讬 讘砖诪讗诇 讗讜转讬讜转 '诇值讘' 讚讛讬讬谞讜 砖诪讗诇 讛拽讜专讗 讬砖 讗讜转讬讜转 '讙旨址诐' 砖讛讜讗 诇砖讜谉 专讘讜讬 讻诇讜诪专 讘注谞讬谉 讛注讜砖专 讬专讗讛 注爪诪讜 砖讛讜讗 注砖讬专 讜诇讗 讬专讗讛 砖讛讜讗 讞住专.



专址讘旨执讬 讬职讛讜止砖讈只注址 讘旨侄谉 诇值讜执讬 讗指诪址专: 诇职注讜止诇指诐 讬址讚职专执讬诐, 砖讈侄诪旨执转旨讜止讱职 砖讈侄诪旨执转职讞址讻旨值诐, 诪执转职注址砖旨讈值专 (诪砖诇讬 讙, 讟讝). 诪拽砖讬诐 讜讛讗 讻转讬讘 (拽讛诇转 讟, 讬讗) 诇止讗 诇址讞植讻指诪执讬诐 诇侄讞侄诐 讜职讙址诐 诇止讗 诇址谞职旨讘止谞执讬诐 注止砖侄讈专? 讜谞专讗讛 诇讬 讘住"讚 讛讻讜谞讛 诪转讜讱 砖诪转讞讻诐 诪转注砖专 诪讗讞专讬诐 讻讬 讘专讗讜转诐 砖讛讜讗 讞讻诐 讬注讟专讜讛讜 讘讝讛讜讘讬诐 讜拽专讗 拽讗诪专 讗专讬讜讞 砖诇 诪砖讗 讜诪转谉 讚讗讬谉 讛讗讚诐 诪转注砖专 讘诪砖讗 讜诪转谉 诪讻讞 讞讻诪转讜 讗诇讗 注诇 驻讬 讛诪讝诇.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 讚讗讬转讗 讘讝讜讛专 砖诪诇讗 讗爪讟专讬讻讗 诇讬诪讬谞讗 讗讘诇 讬诪讬谞讗 诇讗 讗爪讟专讬讻讗 诇砖诪讗诇讗 讜诇讻谉 转诪讬讚 讛讬诪讬谉 讻诇讜诇 讘砖诪讗诇 讜诇讝讛 讗诪专 讻讗谉 讗祝 注诇 讙讘 讚讛注讜砖专 讘讗 诪爪驻讜谉 诇注讜诇诐 讬讚专讬诐 讻讬 讙诐 讘爪驻讜谉 讬砖 讞诇拽 诪讚专讜诐 讜谞诪爪讗 讬砖 砖讬讬讻讜转 诇注讜砖专 讘讚专讜诐 讙诐 讻谉 注讚 讻讗谉 讚讘专讬讜 谞专"讜.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 砖诪讝诇转 讗转 讛讝讛讘. 注讬' 讬讘诪讜转 注讘 注"讘 转讚"讛 讚诇讗:


专砖"讬 讚"讛 讜谞讜转谉 讻讜' 讘砖讘讬诇 讛讬讝拽讗 讚讬讞讬讚. 注讬讬谉 诇注讬诇 讚祝 讬讞 注"讘 转讜住' 讚"讛 讜讗讬:





讞讬讚讜砖讬 讞转"住

